God tandplejer stilling i Ølstykke er ledig\nVi kan tilbyde dig:Fire eller fem arbejdsdage om ugen – hvad passer dig?fire tandlæger, tre klinikass. og en elev at samarbejde medgode arbejds- og personaleforhold fx American Eagle instrumenterERFA-gruppe med 8 tandplejerevi tilbyder efteruddannelse og kurser for 10.000 til 20.000 om året efter behovindflydelse og personlig udvikling fx vælger du selv tiden til dine behandlinger Vi lægger stor vægt på at have en velfungerende arbejdsplads med en moderne ledelse. Derfor holder vi både behandler- og klinikmøder og har fokus på at motivere vores team. I februar 2018 og oktober 2019 var vi på rejsekursus til Club La Santa. Som person er du:erfaren eller nyuddannet og så er vi parat med en god opstart- op indkøringsplanmed flair for etisk patientvejledninginteresseret i et tæt samarbejde med...\nTANDKLINIKASSISTENT SØGES TIL TANDLÆGEKLINIK PÅ NORDDJURS\nCompany Tandlægerne Cornel og Adriana Chirila Glesborg ApS in Glesborg\nVil du være en del af vores team? Norddjurs Tandklinik i Grenaa og Glesborg søger en tandklinikassistent med start hurtigst muligt eller efter aftale. Som udgangspunkt er stillingen på 33-37 timer ugentligt, efter aftale.På vores klinik vil du være en del af vores team bestående af 3 tandlæger, 2 tandplejere og 3 klinikassistenter, som altid står klar til at give vores patienter den bedste service og behandling.Klinikkerne er moderne og lyst indrettet, og har en behagelig atmosfære. Hos os er patienten altid i fokus, og vi anvender de nyeste metoder i vores udførelse af alle former for tandbehandlinger. Vi har et højt fagligt niveau, men vil vi også gerne kendes for venlighed, for at have en behagelig og tryg atmosfære samt for at være imødekommende, når du møder os på klinikken.I forbin...\nTandplejer søges til Tandklinik Fabian\nHar du lyst til at arbejde som tandplejer på vores klinikker i Odense og Ejby?Så tilbyder vi en deltidsstilling på omkring 24 timer om ugen, fordelt på 3 til 4 dage.Du vil blive en del af vores team bestående af tre tandlæger og seks klinikassistenter, som altid står klar til at give vores patienter den bedste service og behandling.Klinikken er hyggelig og lys. Hos os er patienten altid i fokus. Vi anvender de nyeste metoder i udførelsen af alle former for tandbehandlinger.Klinikken har et højt fagligt niveau. Men vi vil også gerne kendes for vores venlighed, for at have en behagelig og tryg atmosfære samt for at være imødekommende overfor både patienter og kolleger. Vi søger en kollega til teamet, der:Er uddannet tandplejerGerne har erfaring fra private klinikkerPrioriterer faglighed og f...\nCompany Tandlæge Sofie Møller Lumholtz ApS in Other\nVil du være en del af teamet på Østerbro?Er du klinikassistent med ambitioner om at være en del af en klinik med høj faglighed og hvor patienterne er stabile og har været hos os i mange år. Så er det dig vi mangler Vi er en klinik med en alsidig hverdag med faglig sparring og gode kolleger. Vi tager hånd om hinanden men også vores patienters behandling er vigtige for os.Klinikken udvider/renoverer og derfor har vi brug for dig.Vi kan tilbyde 34 timer/uge med en ugentlig fridag og arbejde hver 4. lørdag. Send gerne ansøgning til Svaneklinikken på e-mail: Har du brug for yderligere oplysninger så kontakt os gerne på telefon 39 29 47 41...\nCompany TANDPLEJECENTRET AALESTRUP ApS in Other\nDa vi har en sygemelding på ubestemt tid, søger vi en klinikassistent.Arbejdstiden er på ca. 32 tm. pr. uge med en ugentlig fridag på onsdage.Der kan evt. være tale om fastansættelse på sigt.Du skal være faglig dygtig og serviceminded.Du kommer til at indgå i et team med tandlæge, tandplejer og to klinikassistenter.Send din ansøgning til Birthe Bach på mail: ...\nCompany Centrumpladsens Tandlægeklinik I/SV/Arne Hald Nissen & Erik Kragh in Svendborg\nTandplejer søges : Da vores dygtige tandplejer gennem 24 år har valgt at gå på efterløn,søger vi en ny tandplejer pr. 1 august 2021 til en fast stilling på ca. 29 timer ugentlig.Klinikken består af 2 tandlæger og 5 klinikassistenter.Skriftlig henvendelse snarest til :Tandlæge Erik Kragh og Arne HaldCentrumpladsen 21, 25700 SvendborgMail : ...\nKlinikassisten, fuld tid, Århus syd\nCompany Tandlægerne Holmevej v/ Henrik Frandsen og Torsten Traberg in Aarhus C\nTil moderne, travl, velfungerende tandlægepraksis i den sydlige del af Århus, søges fuldtids klinikassistent.Arbejdet består af klassisk klinikassistance og du vil også skulle assistere til implantatbehandlinger. Det værdsættes endvidere, at du er i stand til selvstændigt at varetage særlige opgaver på klinikken.Tiltrædelse 1/8 2021. Du vil blive en del af et team bestående af 2 tandlæger, én tandplejer, én sekretær og 3 fuldtids klinikassistenter.Skriftlig ansøgning senest 10/5 2021Tandlægerne HolmevejHolmevej 1758270 Højbjerg...\n2 Experienced Dental assistants, Denmark:One for the Dental Clinic at the island of Samsø and one for both Clinic’s Samsø and Skanderborg. • Experienced Dental Assistant, Samsø, part time, 18-24 hours per week, divided into 3-4 days. • Experienced Dental Assistant, Samsø and Skanderborg, 23-32 hours, 2-3 days at each clinic. We have both clinics in Skanderborg and at Samsø. This means that some of our employees have moved to Samsø (where they enjoy the comfortable island-unity and cheap rent) while others are commuting. We therefore have a versatile worklife, where few days look like each other.We are a young and professional team with a high working ethic, looking forward to find new members of our team. The clinics in Skanderborg and Samsø are operated together and separeted with a ferr...\nVi søger 2-3 klinikassistenter til to klinikker.Alle tre stillinger forventes udviklet, men her og nu kan vi tilbyde:Skanderborg: 15 - 24 timer. Skanderborg og Samsø: 25 - 32,5 timer. Samsø: 12 – 24 timer.Arbejdet indeholder almindelige klinikassistentfunktioner: Alm. assistance, reception, sterilisation, kirurgi, rengøring, tandrensning, indkald, telefon, indkøb, mm. Det vigtigste er, at du passer ind i vores team, kan arbejde selvstændigt og tæt sammen med vores 3 erfarne tandlæger. Alt det, du ikke kan, kan vi lære dig. Antallet af timer afhænger af dine kvalifikationer.Send en ansøgning på mail hurtigst muligt. Din mail må højest fylde én side i alt, og skal indeholde; - motiveret ansøgning, hvor du fortæller om dig selv. ...\nCompany TANDLÆGERNE NØRREGADE 11, HADERSLEV I/S in Haderslev\nVi søger en frisk klinikassistent, der har let til smil, arbejder struktureret og ikke mindst brænder for den gode service. Vi tilbyder en tidsbegrænset stilling i perioden fra d. 1.6.2021 til d. 31.12.2021 med god mulighed for forlængelse, i vores store dynamiske klinik med 7 tandlæger, 4 tandplejere, 11 klinikassistenter og vores tekniker, alle fordelt på 2 etager. Vi tilbyder: Hos os bliver du en del af et hold glade kollegaer med et godt sammenhold og fokus på et godt arbejdsmiljø, hvor vi alle giver en hånd med for at få det hele til at fungere bedst muligt samt vores søde patienter. Dine arbejdsopgaver: Dine arbejdsopgaver vil hovedsageligt bestå af stoletimer fortrinsvis for den samme tandlæge, for at skabe så meget struktur og overblik som muligt.Derudover også sterilisationsopgav...\nTandplejer søges til lokal tandklinik\nHvad er vigtigt for dig som tandplejer? Er det bare jobbet, eller er det også alt det andet?Vi tilbyder en deltidsstilling på ca. 20 timer (mere eller mindre kan aftales), men vi tilbyder også mere end det.Som tandplejer i Tandlægehuset Høruphav bliver du en del af en lokal klinik, hvor vi skaber gode relationer til vores patienter. Tandlægehuset Høruphav er stærkt knyttet til sine patienter og det område, klinikken ligger i – og det er vi stolte af.Vores patienter er vant til en imødekommende atmosfære og en veldrevet klinik med et højt fagligt niveau, og bliver tilbudt den bedste behandling i vores lyse og indbydende omgivelser. En kommende tandplejer hos os skal værdsætte den gode relation til patienterne. Som lokal klinik er det vigtigt for os, at vores patienten er i fokus. Hvis du:Er...\nTandplejer søges til Tandklinik Nørregade i Maribo\nCompany Tandlæge Andrej Srdoc ApS in Maribo\nHar du lyst til at arbejde som tandplejer i skønne Maribo i hjertet af Lolland?Så tilbyder vi en deltidsstilling på omkring 15 timer fordelt på 2 ugentlige arbejdsdage. Hvis du:er uddannet og erfaren tandplejerhar en høj faglig standard, som du ikke går på kompromis meder effektiv, struktureret og omhyggelighar fokus på at give patienterne en god oplevelse på klinikkener en hold-spiller, som bidrager til et behageligt arbejdsmiljøOg hvis du oveni købet:allerede har erfaring fra privat praksishar kendskab til journalsystemet DentalSuiteJa så er du muligvis den nye kollega, som vi er på udkig efter. Du vil blive en del af vores team bestående af 9 kolleger, som altid står klar til at give vores patienter den bedste service og behandling.Klinikken er hyggelig og lys og hos os er patienten al...\nCompany Centrumpladsens Tandlægeklinik I/SV/Arne Hald Nissen & Erik Kragh in Other\nKlinikassistent søges til tandklinik 1 dag om ugen- mandag 7-8 timer. Med tiltrædelse snarest. Fra august måned i år kan der tilbydes 30 timer pr. uge i et årsvikariat.Henvendelse på mail til : Mvh.Tandlægerne CentrumpladsenErik Kragh og Arne Hald ...\nKlinkassistent søges til Ebeltoft og Rønde\nCompany Ebeltoft og Rønde Tandlægeklinik I/S in Ebeltoft\nKlinikassistent søges til Ebeltoft og Rønde Tandlægeklinik Vi søger en klinikassistent til vores klinikker i Ebeltoft og Rønde.Du vil indgå i et større team, hvor faglighed og kvalitet er i højsædet. Vi tilbyder en spændende og alsidig arbejdsplads, hvor tempoet er højt, men hvor der også altid er plads til smil. Det er vigtigt for os altid at yde den bedste service for vores patienter. Vi lægger ligeledes stor vægt på at have en god fælles ånd, hvor vi til enhver tid hjælper hinanden og løfter fælles i flok. Vi søger personer som har god energi, er smilende, omhyggelig, empatisk og har lyst til hele tiden at forbedre sine kompetencer. Stillingen er ideelt på 32-37 timer om ugen eller efter nærmere aftale. Stillingen ønskes besat hurtigst muligt. Send din ansøgning samt CV til Ønsker d...


Bagt hokkaidogræskar | Anna-Mad blog Bagt hokkaidogræskar – Anna-Mad blog\nEn af de retter jeg vender tilbage til igen og igen er altså tærte. Det gode ved tærter er, at de\nDet her er en af mine yndlingsspise lige nu. Jeg troede faktisk, at jeg ikke kunne lide græskar, men da jeg så smagte dem sådan her, så var jeg helt solgt. Det er utrolig nemt. Når græskaret bliver tilberedt på denne måde, bliver de sprøde udenpå og bløde indeni. Konsistens og smag er lidt ligesom søde kartofler, men også en smule nødde-agtig. Ovenpå drysser jeg med citronssaft, salt og peber.\nDe er super gode som tilbehør til kød i stedet for pasta, kartofler eller ris. Det er sundere, og det mætter ret godt. Men du kan også bruge det til meget andet.\nInden så længe kommer der nok en opskrift på bloggen, hvor du skal bruge de her lækre bagte hokkaidogræskar.\n(30 minutter – tilbehør til 2)\nVask græskarret grundigt med vand. Halver det og skrab kernerne ud med en ske. Skær græskarret i både, se billede, og vend dem med olivenolie. Læg dem spredt up på et stykke bagepapir på en bradepande, drys med salt og peber og giv dem 30 min ved 200 grader. Skru lidt ned, hvis de bliver for mørke.\nNår hokkaidofritterne er færdige, kan du lade dem køle en smule af og drysse med citronssaft.\nEn af de retter jeg vender tilbage til igen og igen er altså tærte. Det gode ved tærter er, at de kan varieres i så …


Padded Winter jakke Blå fra adidas\nHjem / Butik / Jakker / Padded Winter jakke Blå\nPadded Winter jakke Blå\nVarenummer (SKU): 255258 Kategori: Jakker\nPadded Winter jakke Blå Produktfakta\nNavn: Padded Winter jakke Blå\nMange mennesker har fået øjnene op for Fodbold, og det gør ikke nogen forskel om det er herrefodbold eller kvindefodbold. Lige meget hvor den store interesse kommer fra, skal man bruge noget ordentligt fodboldudstyr. Den eftertragtede varekategori Jakker, har nogle rigtig gode bud på varer i god kvalitet. Når du spiller fodbold, er det vigtig at have det sjovt og noget godt grej – det gælder også i Norden, og heldigvis kan du i webshoppen finde de populære varegrupper med de bedste varer , og et godt eksempel er denne Padded Winter jakke Blå. Alt fodboldudstyret her fra siden, kan være super godt til både banen og græsplænen\nPadded Winter jakke Blå Fodboldudstyr i online shop\nPadded Winter jakke Blå ligger i toppen af listen med bedst sælgende varer i webshoppen i den eftertragtede varegruppe Jakker. Husk du får hele hele 30 dages returret der sikrer dig, hvis du mod forventning skulle fortryde købet af produktet. Mange er udmærket klar over, at man køber Padded Winter jakke Blå i webshoppen Unisport, der altid har et stort udvalg af populære varer. Her i online shoppens kæmpe udvalg kan du helt sikkert finde noget du kan li, og der kan klikkes køb på Padded Winter jakke Blå. Købes der ind i online webshops kan priserne være lavere- og det lader sig gøre, når man ikke skal betale til showroom og butikker på dyre adresser.\nPadded Winter jakke Blå er altid populær\nNår du lader dig friste, og får købt nogle produkter online, begunstiges du af bedre rettigheder, som du ikke nødvendigvis får i fysiske butikker. Produkter der handles i en dansk shop, skal have 14 dages returret. når produkterne er købt online, der er endda shops, der vælger at give mere og det kommer dig tilgode som forbruger. En stor fordel for dig som forbruger er, at webshops har deres priser online, som gør det let at sammenligne priser, iblandt alle de shops der sælger det, du er ude efter. Du kan oven i købet gøre det når du sidder på toilettet med din mobiltelefon. Når du handler online er du også fri for, at varens pris er forskellige fra skiltet og til kasseapparatet, så du skal stå i kø bagefter for at få den rigtige pris. Webshoppen sender din varer direkte til din adresse, eller de kan blive sendt til din arbejdsplads, og det kan frit vælges, når du angiver leveringadresse. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så gå bare direkte til kassen, når du har fundet dine varer, og betal med det samme, så slip for de sædvanlige forkerte valg af kø – man vælger altid den langsomste.\n14 reviews for Padded Winter jakke Blå\nVær den første til at anmelde “Padded Winter jakke Blå” Annuller svar


Sender støtte igen: Judostævner runder kommunalt tilskud på to millioner kroner | fyens.dk\n600 deltagere fra ind- og udland dystede sidste år I DGI Huset Vejle ved det internationale Matsumae Cup, som afvikles hvert andet år. I 2019 var der deltagere fra blandt andet Japan, USA og en række europæiske lande. Til næste år satser Vejle Judo Klub på at trække op mod 1000 deltagere til stævnet, hvis ikke coronakrisen kommer i vejen for stævnets afvikling. Arkivfoto: Peter Leth-Larsen\nVejle Kommune bevilger 325.000 kroner til næste års Matsumae Cup i judo. Dermed runder kommunens tilskud til årlige, internationale judostævner to millioner kroner på syv år.\n28 sep. 2020 kl. 19:07\nVejle: Vejle Kommune har en erklæret målsætning om at tiltrække idrætsstævner af international karakter til lokalområdet.\nDet giver omtale af byen og skaber omsætning i byens hoteller, restauranter og butikker, og derfor ser de lokale politikere det som en god investering, at kommunen er med til at betale en del af regningen.\nDet er politik, som især Vejle Judo Klub har nydt godt af.\nSiden 2015 har klubben hvert år været vært for et stort stævne. Danish Open det ene år og den internationale Matsumae Cup det efterfølgende år, hvilket har været med til at sætte Vejle og DGI Huset på landkortet.\nForventer 1000 deltagere\nTil næste år skal klubben igen være vært for Matsumae Cup - for fjerde gang på syv år - og klubben har igen ansøgt om et kommunalt tilskud til arrangementet.\n325.000 kroner har klubben søgt om for at få udgifter og indtægter til at balance for et stævne, som har et samlet budget på 1,35 millioner kroner.\nØkonomiudvalget behandlede ansøgningen i sidste uge, og her var der igen bred enighed om at imødekomme judoklubbens ønske.\nDermed runder det kommunale tilskud til et årligt internationalt judostævne i DGI Huset to millioner kroner på syv år - eller helt præcis 2.040.000 kroner.\nØkonomien i Matsumae Cup\nBudgettet for Matsumae Cup 2021 lyder på 1,35 millioner kroner:\nKommunalt tilskud: 325.000\nAfvikling af stævnet: 800.000\nLeje af DGI Huset: 50.000\nLeje af udstyr: 275.000\nKommunale tilskud til judostævnerne:\n2015 Matsumae Cup: 150.000\n2016 Danish Open: 175.000\n2017 Matsumae Cup: 175.000\n2018 Danish Open: 445.000\n2019 Matsumae Cup: 410.000\n2020 Danish Open: 360.000\n2021 Matsumae Cup: 325.000\nMen formanden for økonomiudvalget, borgmester Jens Ejner Christensen (V), mener, at der er god ræson i igen at finde penge til det internationale judostævne, som forventes at trække 1000 deltagere til byen til februar næste år. Med mindre den igangværende coronakrise sætter en stopper for arrangementet eller udskyder det.\n- Vi har spurgt ind til, hvad der bliver lavet af lobbyarbejde i forhold til erhvervsarrangementer, og det er judoklubben lykkedes med her. Stævnet har tidligere haft besøg af den japanske ambassadør, og der er afviklet forskellige erhvervsarrangementer rundt om Matsumae Cup. Der er skabt vigtige kontakter mellem vejlensiske og japanske virksomheder, og derfor giver det endnu mere mening at bruge penge på at støtte stævnet, siger Jens Ejner Christensen.\nStuderer man ansøgningen fra Vejle Judo Klub, er der i februar knyttet en fire dage lang erhvervsevent til stævnet.\nDer er skabt vigtige kontakter mellem vejlensiske og japanske virksomheder, og derfor giver det endnu mere mening at bruge penge på at støtte stævnet.\nHer er der allerede planlagt et foreløbigt program, som blandt andet rummer foredrag, virksomhedsbesøg, workshops, udstillinger, sociale sammenkomster og andre erhvervsrettede aktiviteter.\nTokai University i Tokyo og universitetets europæiske center med hovedkontor i Vedbæk samt den japanske ambassade er blandt samarbejdspartnerne til Matsumae Cup og erhvervseventen i Vejle, hvor Vejle Kommune og Udenrigsministeriets "The Trade Council" (tidligere Eksportrådet, red.) er blandt de danske aktører.\nNæste år er det 50 år siden, at Tokai University etablerede sit europæiske hovedkontor i Danmark, og dét jubilæum ønsker arrangørerne at markere i forbindelse med Matsumae Cup.\nI den anledning har universitet via den japanske ambassade inviteret kronprins Frederik til at besøge Matsumae Cup og den tilhørende business-event. Men kongehuset har endnu ikke svaret, om kronprinsen har mulighed for at kaste glans over det internationale arrangement.\nTil dækning af en del af udgifterne til erhvervsaktiviteterne søger Vejle Judo Klub særskilt om et kommunalt tilskud på 300.000 kroner.\nDen ansøgning har Vejle Kommune endnu ikke taget stilling til, da man i øjeblikket afventer udviklingen af corona-situationen og mulighederne for at tiltrække udenlandske gæster til februar.\nThomas Kingo: Koncert med Lona Mohr Villadsen


Miljøretlig Forskningsportal, årgang 2022 – Københavns Universitet\nMiljøretlig Forskningsportal, årgang 2022\nEtablering af kloakledning i 1975 på grundlag af landvæsenskommissionskendelse var ikke omfattet af det ulovbestemte gæsteprincip, uden det kunne tillægges betydning, om der i anledning af kendelsen var udbetalt erstatning til den daværende arealejer.\nHøjesterets dom af 15. februar 2022, sag BS-47737/2020-HJR\nIkke i modstrid med grundlovens § 73, at ekspropriation til transmissionsledninger i jorden fra en kommende vindmøllepark ved Kriegers Flak skete som tinglyste ledningsservitutter, der fraveg gæsteprincippet.\nHøjesterets dom af 15. februar 2022, sag BS-5013/2021-HJR, BS-5014/2021-HJR, BS-5019/2021-HJR, BS-5021/2021-HJR og BS-5025/2021-HJR\nDet ulovregulerede gæsteprincip fandt ikke anvendelse ved Vejdirektoratets flytning af forskellige ledningsanlæg nødvendiggjort af ny motorvej ved Holstebro, hvor Vejdirektoratet havde erhvervet arealet ved ekspropriation, da der på forskellige måder var betalt kompensation til lodsejer ved tinglysning af ledningsservitutter, og da der gælder en formodning for, at gæsteprincippet ikke gælder, når en ledningsservitut er tinglyst på et tidspunkt, hvor ledningsejer er ejer af arealet, uanset om arealet efterfølgende overdrages til en ny ejer.\nHøjesterets dom af 14. marts 2022, sag BS-8087/2021-HJR, BS-8095/2021-HJR og BS-8602/2021-HJR\nEU’s direktiv om tildeling af eneretstilladelser til indvinding af olie er ikke til hinder for, at samme olieselskab opnår tilladelse til indvinding i flere sammenhængende felter, men ved miljøvurdering af de enkelte tilladelser efter VVM-direktivet skal der tages hensyn til den samlede miljøvirkning for at imødegå projektopdeling.\nEU-Domstolens dom af 13. januar 2022, 2. afd., sag C-110/20, Regione Puglia\nByerne Bruxelles, Paris og Madrid var ikke søgsmålsberettigede efter TEUF art. 263, stk. 4, til at anfægte gyldigheden af Kommissionens grænseværdier for NOx-udledning fra biler ved RDE-tests. EU-reglerne om typegodkendelse af køretøjer begrænser ikke medlemsstaternes adgang til at regulere biltrafikken lokalt med henblik på at beskytte luftkvaliteten.\nEU-Domstolens dom af 13. januar 2022, 5. afd., de forenede sager C-177/19 P – C-179/19 P, Ville de Paris m.fl. mod Kommissionen\nSlovakiet havde overtrådt direktiv 2002/49 om vurdering og styring af ekstern støj ved ikke rettidigt at udarbejde handlingsplaner for 445 større veje og 16 større jernbaner uden for byområder og ved ikke at fremsende resuméer af planerne til Kommissionen.\nEU-Domstolens dom af 13. januar 2022, 8. afd., sag C-683/20, Kommissionen mod Slovakiet (Bruit dans l’environnement)\nEfter at Air Berlin i oktober 2017 indstillede sine aktiviteter som følge af insolvens, var kuratoren for Air Berlin forpligtet til at tilbagelevere den del af de gratis emissionskvoter, som Air Berlin var tildelt for perioden 2013-2020, svarende til perioden oktober 2017 til 2020.\nEU-Domstolens dom af 20. januar 2022, 5. afd., sag C-165/20, Kurator for Air Berlin\nPligten efter WEEE-direktivet for producenter af solcellepaneler til at bære omkostningerne ved håndtering af affald fra paneler, der er bragt i omsætning før 13. august 2012, er i strid med forbuddet mod tilbagevirkende kraft. Vedtagelse af national lovgivning, der er i strid med et senere vedtaget EU-direktiv, udgør ikke i sig selv en tilsidesættelse af EU-retten.\nEU-Domstolens dom af 25. januar 2022, Store Afdeling, sag C-181/20, VYSOČINA WIND\nEU-retten kræver ikke, at medlemsstaterne yder erstatning for skader på dambrug forårsaget af arter beskyttet af habitatdirektivet og fuglebeskyttelsesdirektivet. Udbetaler medlemsstaten erstatning, indebærer det en sådan fordel for den erhvervsdrivende, at der kan være tale om statsstøtte.\nEU-Domstolens dom af 27. januar 2022, 3. afd., sag C-238/20, Sātiņi-S\nLandskabsbeskyttelsesbekendtgørelse vedtaget af lokal myndighed for område ved Inn-floden med generelle forbud mod skadelige aktiviteter for natur og landskab og krav om tilladelse til en række aktiviteter ikke anset for en retsakt omfattet af SMV-direktivets regler om miljøvurdering i art. 3, stk. 2, litra a, eller art. 3, stk. 4, da bekendtgørelsen ikke fastlægger en betydningsfuld helhed af kriterier og fremgangsmåder for tilladelse og iværksættelse af et eller flere projekter, navnlig mht. placering, art, størrelse og betingelser for drift af sådanne projekter eller ved tildeling af midler til disse projekter.\nEU-Domstolens dom af 22. februar 2022, Store Afdeling, sag C-300/20, Bund Naturschutz in Bayern\nTilladelse til at fravige beskyttelsen af bilag IV-arter efter habitatdirektivets art. 16 kan for VVM-pligtige projekter meddeles uden forudgående offentlig høring, hvis høring af offentligheden om denne tilladelse i stedet effektivt er sikret ved den offentlige høring af den samlede miljøvurdering af projektet, og den kompetente myndighed har mulighed for at stille strengere krav til beskyttelsen af bilag IV-arter i forbindelse med den endelige VVM-tilladelse.\nEU-Domstolens dom af 24. februar 2022, 3. afd., sag C-463/20, Namur-Est Environnement\nBulgarien havde overtrådt havstrategirammedirektivets krav om hver 6. år at ajourføre vurdering af havmiljøet og miljømål, idet en forsinkelse begrundet med problemer med manglende tilbud efter EU-udbud ikke var omfattet af direktivets undtagelser.\nEU-Domstolens dom af 28. april 2022, 7. afd., sag C-510/20, Kommissionen mod Bulgarien\nLanddistriktsforordningens art. 30(6)(b) giver mulighed for, at ejer af skovareal får kompensation for omkostninger og driftstab som følge af naturbevarende tiltag ved at området udlægges som mikroreservat, uanset at arealet ikke er udlagt som Natura 2000-område, hvis udlægning af området må anses som et supplerende tiltag for Natura 2000-netværket. Kompensation kan dog ikke gives, hvis ejeren er en kriseramt virksomhed, jf. Kommissionens forordning 702/2014 om statsstøtte.\nEU-Domstolens dom af 28. april 2022, 7. afd., sag C-251/21, Piltenes meži\nHvis et projekts anlægsaktiviteter forringer vandkvaliteten i et vandområde omfattet af vanddistriktsplanerne, så vandkvaliteten midlertidigt falder i forhold til et af vandrammedirektivets parametre for vandkvalitet, kan projektet ikke tillades efter vandrammedirektivets art. 4(1)(a), der forbyder enhver forringelse af vandmiljøet, men projektet kan tillades efter undtagelsen i vandrammedirektivets art. 4(7) for bæredygtig vandanvendelse. Det gjorde ingen forskel, at Kommissionen havde udsendt en vejledning, hvorefter midlertidige kortsigtede virkninger på vandmiljøet ikke blev anset for en forringelse af vandmiljøet.\nEU-Domstolens dom af 5. maj 2022, 2. afd., sag C-525/20, Association France Nature Environnement (Impacts temporaires sur les eaux de surface)\nKravet om korrekt anvendelse af plantebeskyttelsesmidler i krydsoverensstemmelsesforordningen (1306/2013) medfører også krydsoverensstemmelsessanktioner, hvis en landmand anvender et plantebeskyttelsesmiddel, hvor godkendelsen af midlets anvendelse efter forordning 1107/2009 om markedsføring af plantebeskyttelsesmidler er udløbet.\nEU-Domstolens dom af 5. maj 2022, 10. afd., sag C-189/21, R. en R. (Utilisation agricole d’un produit non autorisé)\nForlængelse af tilladelse til drift af affaldsdeponeringsanlæg udgør ikke en ”væsentlig ændring” i IE-direktivets forstand og er derfor ikke godkendelsespligtig efter direktivet.\nEU-Domstolens dom af 2. juni 2022, 4. afd., sag C-43/21, FCC Česká republika\nA havde ved ordinær hævd erhvervet færdselsret over B’s ejendom ad en indkørsel, der fremtrådte som adgangsvej til A’s ejendom. Hævdserhvervelsen ikke afskåret på grund af en manglende interesse i at benytte adgangsvejen. B skulle fjerne afspærring og genoprette vejens belægning.\nVestre Landsrets dom af 7. januar 2022, 8. afd., sag BS-12929/2021-VLR\nGrundejerforening for lejlighedskompleks var ikke forpligtet i medfør af servitut eller vedtægterne til at stille sine fællesarealer til rådighed for bygherres etablering af p-pladser, der klart oversteg det antal pladser, som de øvrige medlemmer af foreningen hver især havde etableret på fællesarealet. Dissens.\nVestre Landsrets dom af 14. januar 2022, 6. afd., sag BS-16355/2021-VLR\nLandmand frifundet for ikke at efterkomme påbud om retablering af jorddige i beplantet område, da der trods kortmateriale, luftfotos og forklaring fra tidligere ejer ikke var ført det fornødne bevis for, at der havde været et beskyttet dige på strækningen.\nVestre Landsrets dom af 1. februar 2022, 13. afd., sag S-2127-20\nAfslået anmodning om præjudicielle spørgsmål for EU-Domstolen om vandrammedirektivet og SMV-direktivet i sag om gyldigheden af indsatsbekendtgørelsens indsatsprogrammer, da der ikke var rimelig tvivl om forståelsen af de bestemmelser i vandrammedirektivet og SMV-direktivet, som havde betydning for sagen.\nVestre Landsrets kendelse af 9. februar 2022, 14. afd., sag B-0311-17\nNedrivning af nyopført sommerhus i strid med byggeforbud i servitut fra 1960.\nVestre Landsrets dom af 10. februar 2022, 15. afd., sag BS-31188/2021-VLR\nOvertaksationskommission havde ikke kompetence til ex officio at tilsidesætte parternes aftale om ekstension.\nVestre Landsrets dom af 16. februar 2022, 15. afd., sag BS-41004/2018-VLR\n[Resumé under udarbejdelse.]\nVestre Landsrets dom af 16. februar 2022, 15. afd., sag BS-23495/2021-VLR\nVestre Landsrets dom af 3. marts 2022, 15. afd., sag BS-16929/2021-VLR\nKommune ikke erstatningsansvarlig for afgrødetab som følge af oversvømmelse af marker, da det ikke var godtgjort, at kommunen havde begået en klar og væsentlig fejl i sagsbehandlingen i forbindelse med ekstraordinære vedligeholdelsesarbejder i et nærtliggende offentligt vandløb.\nVestre Landsrets dom af 24. marts 2022, 1. afd., sagerne BS-31601/2020-VLR og BS-31836/2020-VLR\nPlankeværk opført på E’s ejendom ca. en meter fra skel til N’s naboejendom påbud fjernet grundet modstrid med privatretlig servitut fra 1974, hvorefter hegn skulle udføres som levende hegn, medmindre der var enighed med nabo om andre typer hegn. Hegnssynet havde modsat fundet, at servitutten alene omfattede fælles hegn i skel.\nVestre Landsrets dom af 11. april 2022, 7. afd., sag BS-33183/2021-VLR\nIkke grundlag for at tilsidesætte påbud om retablering af tre jorddiger, bl.a. fordi luftfotos og historiske oplysninger om digernes placering i skel bestyrkede, at digerne i overensstemmelse med kortmaterialet havde eksisteret forud for 1992, og da det kom ejeren bevismæssigt til skade, at digerne var fjernet. Ikke retsfortabende passivitet. Prøvelsens omfang.\nVestre Landsrets dom af 26. april 2022, 3. afd., sag BS-12192/2021-VLR\nKommune erstatningsansvarlig over for køber af boligejendom, da spildevandsplanen fejlagtigt oplyste, at ejendommen var tilsluttet offentlig kloak, selvom kommunen siden 2005 var bekendt med, at ejendommen var tilsluttet privat fællesanlæg, hvormed kommunen ikke havde efterlevet pligten til at ajourføre spildevandsplanen.\nVestre Landsrets dom af 29. april 2022, 2. afd., sag BS-26333/2021-VLR\nSamstemmende påstande om frifindelse for overtrædelse af gødskningsloven, da det efter tiltaltes indhentelse af sagkyndig bistand fra planteavlskonsulenter ikke kunne bevises, at der var sket overgødskning. Statskassen undtagelsesvist pålagt at afholde udgifterne til den sagkyndige bistand.\nØstre Landsrets dom af 7. januar 2022, 16. afd., sag S-362-20\nLokalplanbestemmelser om detailhandelsudlæg til udelukkende særligt pladskrævende udvalgsvarer ikke i strid med servicedirektivet art. 15, da lokalplankravet om forbud med almindelige udvalgsvarer var sagligt begrundet. Afvist, at det kunne tillægges betydning, at Planklageklagenævnet i afgørelse af 22. maj 2019 ikke havde været opmærksom på EU-Domstolens dom i sag C-360/15 af 30. januar 2018 om fortolkning af servicedirektivet art. 15.\nØstre Landsrets dom af 14. januar 2022, 7. afd., sag BS-7907/2021-OLR\nKommune ikke rette sagsøgte og derfor frifundet i sag om vejstatus og vedligeholdelsespligt, hvor Vejdirektoratet som rekursinstans havde stadfæstet kommunens afgørelse om, at et vejareal havde status af privat fællesvej. Tillige afvist, at kommune på aftaleretligt grundlag var forpligtet til at vedligeholde den private fællesvej.\nØstre Landsrets dom af 27. januar 2022, 18. afd., sag BS-2191/2020-OLR\nB, der i 2020 var idømt strafansvar for hærværk ved fældning af ti større træer på A’s naboejendom, erstatningsansvarlig for genbeplantning. Erstatning fastsat til 100.000 kr. på baggrund af branchestandarden VAT03, hvor bl.a. lagt vægt på, at genbeplantning af tilsvarende træer var umulig, og at fældningen af træerne ikke medførte økonomisk tab af herlighedsværdi.\nØstre Landsrets dom af 3. februar 2022, 3. afd., sag BS-27929/2021-OLR\nDer var hjemmel i råstoflovens § 5 a, stk. 2, til i en råstofplan at fastsætte rækkefølgebestemmelser om udnyttelsen af graveområder.\nØstre Landsrets dom af 14. marts 2022, 3. afd., sag BS-49720/2019-OLR\nAfslag på lovliggørende dispensation fra fredningskendelse til 165 m2 telttilbygning i direkte tilknytning til Kokkedal Slot, da afslaget ikke led af retlige mangler, og da der ikke var anført omstændigheder, som kunne medføre tilsidesættelse af Miljø- og Fødevareklagenævnets skønsmæssige afgørelse.\nØstre Landsrets dom af 21. april 2022, 3. afd., sag BS-47106/2020-OLR\nSøgsmål anlagt mod hegnssyn, der havde truffet afgørelse efter mark- og vejfredsloven i en tvist mellem private parter, afvist, da sagen skulle være anlagt mod den private modpart.\nØstre Landsrets dom af 25. april 2022, 8. afd., sag BS-44574/2021-OLR\nDer kan opkræves supplerende tilslutningsbidrag, når en allerede tilsluttet erhvervsejendom i landzone overgår til byzone, jf. spildevandsbetalingslovens § 2, stk. 5. Opkrævningen skal dog ske i tidsmæssig sammenhæng med ændringen af ejendommens zonestatus, hvilket ikke var sket i den konkrete sag. Påstand om, at regnvandsledning var omfattet af det ulovbestemte gæsteprincip, afvist, da der ikke forelå en konkret og aktuel tvist om faktiske arbejder vedr. ledningen.\nØstre Landsrets dom af 5. maj 2022, 25. afd., sag BS-23357/2021-OLR\nUanset tidligere naboerklæring, hvori indgik bekræftelse på at ville undlade etablering af gennemkørsel i en vaskehal, skulle en i 1987 tinglyst servitut fortolkes i henhold til ordlyden, der ikke indeholdt forbud mod at etablere gennemkørsel i vaskehallen. Afvisning af påstand angående byggeretlige spørgsmål, da søgsmålsfrist i byggeloven § 25, stk. 1, var overskredet.\nØstre Landsrets dom af 17. maj 2022, 23. afd., sag BS-8078/2021-OLR\nAnke af dom om frifindelse af kommune i landzonesag afvist som udsigtsløs, da Planklagenævnet og ikke kommunen var rette sagsøgte, jf. retsplejelovens § 368 a.\nØstre Landsrets dom af 30. maj 2022, 8. afd., sag BS-36279/2021-OLR\nIkke grundlag for at underkende Miljø- og Fødevareklagenævnets stadfæstelse af miljøgodkendelse af ændring og udvidelse af husdyrbrug, da retlig mangel ikke kunne føre til afgørelsens ugyldighed, og da landskabelige værdier ikke talte afgørende imod miljøgodkendelse.\nRetten i Svendborgs dom af 3. januar 2022, sag BS-9392/2021-SVE\nIkke grundlag for at tilsidesætte VVM-screeningsafgørelse om, at råstofindvindingstilladelse ikke var VVM-pligtig, uanset at regionen havde foretaget mere indgående undersøgelser af trafikale forhold, efter den tidligere VVM-screening af projektet var blevet ophævet af byretten i 2014.\nRetten i Koldings dom af 24. januar 2022, sag BS-9967/2017-KOL\nRetten på Frederiksbergs dom af 1. februar 2022, sag BS-54050/2019-FRB\nKommune, der ved projektsalg havde solgt ejendom, var erstatningsansvarlig for forsinkelse af byggeri som følge af Planklagenævnets ophævelse af lokalplan og håndtering af lovliggørelsesproces samt manglende oplysning om spildevandsledning, mens ansvarsfraskrivelse for forurening blev opretholdt.\nRetten i Helsingørs dom af 31. marts 2022, sag BS-19097/2020-HEL\n[Resumé er under udarbejdelse.]\nKøbenhavns Byrets dom af 25. maj 2022, sag BS-22426/2021-KBH\nLandzonetilladelse til opstilling af husstandsmølle ophævet og hjemvist til Planklagenævnet, da nævnet ikke i tilstrækkeligt omfang havde taget højde for risikoen for forøgelse af uforsætlige drab af flagermus i området, og da ophængning af flagermuskasser ikke ville reducere dødeligheden.\nRetten i Roskildes tilkendegivelse af 3. juni 2022, sag BS-53132/2019-ROS\nOphævet afgørelse om, at placering af en motorbåd var i overensstemmelse med lokalplan, der forbød udendørs oplag af bl.a. både og uindregistrerede køretøjer, da det forhold, at motorbåden var placeret på en indregistreret trailer, ikke medførte, at motorbåden fik karakter af et indregistreret køretøj.\nPlanklagenævnets afgørelse af 5. januar 2022, j.nr. 21/06240\nOphævet påbud om fysisk lovliggørelse af terrænregulering og beplantning i strid med lokalplan, bl.a. fordi det ikke fremgik af påbuddet, hvilke lokalplanbestemmelser forholdene var i strid med, hvorfor begrundelseskravet i forvaltningslovens § 24 ikke var opfyldt.\nPlanklagenævnets afgørelse af 6. januar 2022, j.nr. 20/08652\nKommune havde fortabt retten til at kræve lovliggørelse af belyst reklameskilt i strid med byplanvedtægt fra 1965, da skiltet i 2014 var opsat på samme pæl og med samme placering som et tidligere skilt, der var opstillet omkring 1977, men som i 2013 var blevet ødelagt i en storm. Den resterende del af påbuddet var ikke i strid med EMRK art. 10 om ytringsfriheden, allerede fordi påbuddet var begrundet i planlægningsmæssigt relevante hensyn.\nPlanklagenævnets afgørelse af 10. januar 2022, j.nr. 20/07448\nOphævet lokalplan for udvidelse af et trafikhavneanlæg for senere at kunne anlægge solceller på vand, da kommunen fejlagtigt havde forudsat, at arealer inddraget fra søterritoriet blev en del af den kystnære del af byzonen og ikke af kystnærhedszonen, og derfor ikke havde redegjort for behovet for kystnær lokalisering, jf. planlovens § 5 b, stk. 1, nr. 1 og 2.\nPlanklagenævnets afgørelse af 10. januar 2022, j.nr. 21/09390\nOphævet kommuneplantillæg for boligområde på Ærø, der overførte et areal fra landzone til byzone, da der hverken var redegjort for behovet for inddragelse af nye arealer til byzone, jf. planlovens § 11 a, stk. 7, eller sket en omfordeling af byarealer, jf. planlovens § 11 a, stk. 6.\nPlanklagenævnets afgørelse af 12. januar 2022, j.nr. 21/02765, 21/03497, 21/06440, 21/07643, 21/08493\nPåbud om fysisk lovliggørelse efter planlovens § 51 af en carport opført hhv. 1,37 og 0,96 meter fra skel i strid med lokalplan, der fastsatte en afstand på mindst 2,5 meter, var ikke i strid med proportionalitetsprincippet, da værdispildet ikke opvejede hensynet til retshåndhævelsen. Påbuddet ophævet, da det ikke var udstedt til ejeren af ejendommen, men alene til dennes repræsentant.\nPlanklagenævnets afgørelse af 12. januar 2022, j.nr. 21/05860\nOphævet forbud efter planlovens § 12, stk. 3, mod opførelse af etageboliger med bebyggelsesprocent i strid med kommuneplan som følge af berettigede forventninger, da kommunen i løbet af en 4 måneder lang dialog med ejeren bl.a. havde accepteret bygningsvolumen, da håndhævelse af kommuneplanen efter planlovens § 12, stk. 3, må ske inden for rimelig kort tid, og da kommunen tidligere havde givet byggetilladelse med overskridende bebyggelsesprocenter.\nPlanklagenævnets afgørelse af 17. januar 2022, j.nr. 21/09564\nIkke medhold i klage over forbud efter planlovens § 14 mod nedrivning af bebyggelse, da der ikke var udvist passivitet, uanset at kommunen havde været bekendt med den påtænkte nedrivning i over 1 år og havde udtalt, at projektet ikke var i strid med gældende planlægning, idet kommunen bl.a. havde taget forbehold for, at der ikke var truffet endelig afgørelse vedr. planloven.\nPlanklagenævnets afgørelse af 27. januar 2022, j.nr. 21/13324\nOphævet afgørelse om, at et hegn var i strid med lokalplan, som foreskrev etablering af hæk eller levende hegn, da det ikke fremgik tilstrækkeligt klart, at lokalplanen indeholdt et forbud mod etablering af et fast hegn bag ved en hæk eller et levende hegn.\nPlanklagenævnets afgørelse af 31. januar 2022, j.nr. 21/09338\nIkke medhold i klage over forbud efter planlovens § 14 mod udstykning, da det ikke er en gyldighedsbetingelse, at der er offentliggjort et lokalplanforslag forud for meddelelsen af forbuddet, og da lighedsgrundsætningen ikke er til hinder for forbud, idet sammenlignelige forhold er uden betydning, fordi § 14 giver mulighed for at modsætte sig etablering af ellers lovlige forhold.\nPlanklagenævnets afgørelse af 9. februar 2022, j.nr. 21/13193\nIkke medhold i klage over lokalplan, da lighedsgrundsætningen ikke var til hinder for bebyggelsesregulerende bestemmelser, der ikke var enslydende for alle lokalplanens delområder, da lokalplanen ikke havde ekspropriativ karakter, og da undgåelse af oversvømmelse som følge af grundvandsstanden i området var et planlægningsmæssigt relevant hensyn bag forbud mod etablering af kældre.\nPlanklagenævnets afgørelse af 11. februar 2022, j.nr. 21/09862\nStadfæstet delekspropriation af A’s landbrugsejendom til virkeliggørelse af lokalplan for idrætsanlæg, men ophævet ekspropriation af vejadgang til B’s naboejendom grundet mangler i oplysningsgrundlaget, og da det ikke kunne udelukkes, at der kunne indgås en frivillig aftale om anden vejadgang. Afvist pligt til at udsætte åstedsforretning pga. covid-19-restriktioner (dissens). Om parallelle klagesager vedr. lokalplan og ekspropriationsbeslutning.\nPlanklagenævnets afgørelse af 11. februar 2022, j.nr. 21/10341\nOpførelse af en 36 m høj telemast medførte ikke lokalplanpligt, da telemasten skulle placeres i forbindelse med en dagligvarebutik i nærheden af en større vej og i et område, der i forvejen var præget af teknisk infrastruktur samt af sommerhusbebyggelse og beplantning i varierende højde.\nPlanklagenævnets afgørelse af 25. februar 2022, j.nr. 21/11209\nDelvis ophævelse af indirekte afgørelse om, at byggetilladelse til opdelt boligejendom var i overensstemmelse med lokalplan, da der efter lokalplanen kun måtte opføres eller indrettes én bolig på ejendommen, hvorfor bygningen var i strid med planlovens § 18, idet den fremstod som to adskilte boligenheder med bl.a. egen indgang samt eget køkken, opholdsrum, entré og første sal. Dissens.\nPlanklagenævnets afgørelse af 15. marts 2022, j.nr. 20/10260\nLandzonetilladelse til etablering af padelbane stadfæstet med tilføjelse af vilkår om afskærmende beplantning for at begrænse visuel påvirkning af nærliggende rekreativt område. Ophævet landzonetilladelse til etablering af fire 6 m høje lysstandere, da der var tale om et uplanlagt område i det åbne land og af hensyn til at fastholde en klar grænse mellem by og land. Dissens.\nPlanklagenævnets afgørelse af 15. marts 2022, j.nr. 21/03119\nOphævet ekspropriation i medfør af planlovens § 47 til etablering af regnvandsbassiner og klimasikringsanlæg, da lokalplanen var for upræcis til at danne grundlag for ekspropriationen, da de fornødne forudgående tilladelser ikke var meddelt, og da formålet med ekspropriationen hverken fremgik af ekspropriationsmaterialet eller afgørelsen, hvorfor nødvendigheden af ekspropriationens omfang ikke fandtes godtgjort.\nPlanklagenævnets afgørelse af 15. marts 2022, j.nr. 21/13170 og 21/13171\nStadfæstet afslag på byggetilladelse til etablering af udvalgsvarebutik i strid med lokalplanbestemmelse om, at der alene måtte etableres butikker med pladskrævende varer, da lokalplanbestemmelsen ikke fandtes i strid med servicedirektivets art. 15, stk. 3, idet den var fastsat i overensstemmelse med planlovens § 5 n, stk. 1, nr. 3, der begrunder samtidige planlægningsmæssige dispositioner.\nPlanklagenævnets afgørelse af 16. marts 2022, j.nr. 20/07334\nStadfæstet screeningafgørelse om, at lokalplan for boligområde ikke var miljøvurderingspligtig, da der i forhold til den eksisterende planlægning for området var tale om mindre ændringer omfattet af miljøvurderingslovens § 8, stk. 2, nr. 1, og da lokalplanen ikke fandtes at ville påvirke miljøet væsentligt. Lokalplan ophævet, fordi lokalplanforslaget kun var i offentlig høring i 2 uger, jf. planlovens§ 24, stk. 6, da nævnet fandt, at ændringerne af den oprindelige lokalplan ikke kunne anses for at være af mindre betydning. Dissens.\nPlanklagenævnets afgørelse af 16. marts 2022, j.nr. 20/09809 og 20/07853\nMiljøvurdering af lokalplan for omdannelse af Ribe Jernstøberi til nyt bolig- og centerområde led af en væsentlig retlig mangel, da der ikke var foretaget undersøgelser af, om der var yngle- og rasteområder for bilag IV-arter (flagermus) i de bygninger og træer, som skulle hhv. nedrives og fældes. Da miljøvurderingen skal gennemføres inden vedtagelsen af planen, var lokalplanen ugyldig.\nPlanklagenævnets afgørelse af 17. marts 2022, j.nr. 20/00979\nIkke medhold i klage over forbud efter planlovens § 14 mod nedrivning af Langå Stationsbygning, da kommunen ikke var forpligtet til at indhente yderligere oplysninger til brug for vurderingen af bygningernes bevaringsværdi, og da forbuddet fandtes tilstrækkeligt begrundet, og der er mulighed for at kræve kommunal overtagelse af ejendommen efter planlovens § 49.\nPlanklagenævnets afgørelse af 4. april 2022, j.nr. 21/11479\nIkke medhold i klage over forbud efter planlovens § 14 mod nedrivningen af enfamilieshus, da der i afgørelsen var henvist til planlovens § 14, og til at bygningen var optaget i kommuneplanen som bevaringsværdig, hvorfor forbuddet fandtes tilstrækkeligt begrundet henset til, at der gælder lempeligere krav til begrundelsens omfang ved nedlæggelsen af et § 14-forbud.\nPlanklagenævnets afgørelse af 4. april 2022, j.nr. 22/00690\nOphævet og hjemvist påbud efter miljøbeskyttelseslovens § 30 om olieudskiller i forbindelse medudledning i Natura 2000-vandløbet Suså fra en i 1986 etableret vaskeplads for landbrug, da afgørelsen ikke at indeholdt oplysning om relevante forurenende stoffer eller vilkår om maksimale og gennemsnitlige koncentrationer herfor. Fornyet behandling skulle i fravær af retvisende sammenligningsgrundlag baseres på målinger af spildevand fra den konkrete vaskeplads og de i Røranvisning 006 fastsætte vilkår om spaltningstiden for vaskemidler.\nMiljø- og Fødevareklagenævnets afgørelse af 28. januar 2022, j.nr. 19/09425\nIkke medhold i klage over miljøgodkendelse til 10.973 tons forbrændingsslagge med en lagtykkelse på op til tre meter i bundsikring for køreareal med tæt asfaltbelægning på landbrugsejendom beliggende i område med drikkevandsinteresser (OD), da placeringen udgjorde et højdepunkt i terrænet, og primært grundvandsmagasin var beskyttet af 30 meter lerlag.\nMiljø- og Fødevareklagenævnets afgørelse af 31. januar 2022, j.nr. 20/00860\nOphævet afgørelse om ikke at meddele affaldsbehandlingsanlæg påbud om undersøgelser af jordforurening konstateret 16 år tidligere, da det drejede sig om restforurening på 3.500 kg olie i et område udlagt som OSD, og virksomheden ikke havde en berettiget forventning om, at der ikke ville blive meddelt påbud.\nMiljø- og Fødevareklagenævnets afgørelse af 7. februar 2022, j.nr. 19/05840\nMed mindre ændring stadfæstet miljøgodkendelse af fiskeproduktionsanlæg med klækkeri for laksefisk samt afgørelse efter miljøbeskyttelseslovens § 28, stk. 3, om afledning af spildevand fra processen, da begge afgørelser efter listebekendtgørelsens § 41 skal meddeles samtidig og kan meddeles i et samlet dokument.\nMiljø- og Fødevareklagenævnets afgørelse af 16. februar 2022, j.nr. 20/04084\nHjemvist påbud efter miljøbeskyttelseslovens § 72 om at foretage undersøgelse af jord ved oplagsplads uden overdækning for kul og på revnet belægning samt at afgive forslag om eventuelle afhjælpende foranstaltninger, da afgørelsen ud fra fortolkningsprincippet om lex specialis skulle være meddelt efter jordforureningslovens § 40.\nMiljø- og Fødevareklagenævnets afgørelse af 23. februar 2022, j.nr. 20/04813\nStadfæstet afgørelse om, at drænledning under Svendborgmotorvejen retligt er klassificeret som vandløb med Vejdirektoratet som forpligtet bredejer for vandløbsvedligeholdelse inden for vejarealet, da manglende subjektiv nytte eller manglende angivelse af drænledningen i vandsynsprotokol ikke kunne føre til andet resultat. Ikke relevant for vedligeholdelsespligten efter vandløbsloven om drænrøret måtte være placeret på vilkår svarende til gæsteprincippet.\nMiljø- og Fødevareklagenævnets afgørelse af 23. februar 2022, j.nr. 20/09783\nStadfæstet påbud efter jordforureningslovens § 40 om forureningsundersøgelser til D, der fra 1999 var operatør af tankstation åbnet i 1957 og lukket i 2016, da den væsentligste del af benzinforurening på baggrund af høje koncentrationer af BTEX måtte antages at være sket efter 2001, og det derfor ikke kunne udelukkes, at D senere kunne påbydes oprydning efter § 41.\nMiljø- og Fødevareklagenævnets afgørelse af 28. februar 2022, j.nr. 18/07257\nOphævet påbud efter jordforureningslovens § 40 til tidligere driftsherre om undersøgelse af forurening fra virksomhed ophørt i 2009, da ejendommen blev overdraget i 2017, og der ikke var meddelt tålepåbud efter § 44 til nuværende ejer af ejendommen.\nMiljø- og Fødevareklagenævnets afgørelse af 8. marts 2022, j.nr. 20/00018\nOphævet afgørelse meddelt to grundejere om for halvdelen af vandløbsstræknings længde hver især at vedligeholde privat vandløb beliggende i skel for vandløbets fulde bredde, da der efter vandløbslovens § 36 ikke er mulighed for at pålægge andre end bredejerne vedligeholdelsesforpligtelsen af private vandløb.\nMiljø- og Fødevareklagenævnets afgørelse af 23. marts 2022, j.nr. 21/02949 og 21/02950\nOphævet Aalborg Kommunes afgørelse om, at bredejer efter vandløbslovens § 28 var forpligtet til at modtage kommunens oprensede materiale fra det offentlige vandløb Guldbækken, da en betydelig del af det oprensede materiale var sand fra en byggeplads opstrøms, hvorfor det oprensede materiale ikke kunne anses at være sket i forbindelse med sædvanlig vedligeholdelse af vandløbet.\nMiljø- og Fødevareklagenævnets afgørelse af 28. marts 2022, j.nr. 21/01550


Seks babyer? | Om livet i al almindelighed\nmin sidste dag →\nUdgivet den 23. april 2003 af thejulesrules\nI nat drømte min kæreste, at jeg fødte 6 babyer. Det var dog kun de tre af dem der overlevede. Men alligevel forærede vi den ene til hans moster og den anden til nogen af vores venner. Den sidste var vores baby, Klara, og hende beholdt vi selv, for hun var jo den RIGTIGE baby! 🙂\nSå nu synes han måske også, at det er ved at komme tæt på, siden han begynder at drømme om det. Jeg har jo haft de mest vanvittige drømme stort set under hele forløbet. I nat drømte jeg f.eks. at jeg blødte, men ingen ville hjælpe mig, for de troede ikke på at jeg var gravid, men bare at jeg var tyk.\nJeg synes ikke selv, jeg er tyk. Jeg synes mere, jeg er en der er gravid…\nHar også stadig kun taget 7 kg. på ca. og det hele sidder lige på maven. Jeg tror bare, at fordi jeg er så lav, så er det presset sammen lige der, og så synes andre folk der virker som en meget stor mave. Jeg er DØD træt af at høre om det. HVER dag på arbejde er der mindst 2 der siger Hej Tykke, eller noget andet i den dur. Jeg fatter ikke, det kan blive ved. De må da for f…… snart have sagt det alle sammen? Måske har de aftalt en indbyrdes turnus ordning, så når alle har fået fyret en latterlig kommentar af, så starter de forfra på listen?\nMen heldigvis er det snart slut. Skal kun arbejde torsdag, fredag og lørdag i denne uge, og så mandag til og med onsdag i næste uge. 1. maj har biblioteket lukket og 2. maj er jeg på barsel.\nSå det er 6 arbejdsdage endnu. Lige til at overskue.\nEllers føles det fysisk som om jeg slet ikke kan være nogen steder efterhånden. Ligegyldig hvordan jeg vender og drejer mig, så kan jeg ikke finde nogen behagelig hvilestilling og kan ikke trække vejret. Når nu det hele er presset sådan sammen midt på min korte overkrop, så er mine lunger måske ekstra under pres?\nDet er svært at forklare, men det er som om ingenting, ingen stilling, ingen madvarer, ingen af de ting jeg laver bare er GODT NOK. Det hele er irriterende. Nogen gange får jeg sådan en brændende lyst til bare at kunne afmontere maven og lige ligge den fra mig, bare ti minutter. Jeg glæder mig så meget til barnet og til at blive mor og det hele, og jeg har jo glædet mig til det siden jeg var 19 eller deromkring. Men nogen dage kan jeg bare sidde og tude og have vildt ondt mig af selv, og så vil jeg bare have mit liv tilbage. Bare være mig selv.\nMen der er stadig 2 mdr. og tingene vender jo aldrig tilbage til det normale. Det vil jo altid være anderledes og mit gamle liv, i den form det havde, kommer aldrig nogen sinde tilbage. Der vil jo altid være den her nye person og hun vil være mit ansvar og jeg vil bekymre mig til den dag jeg dør.\nNå, jeg vil stoppe inden jeg får skrevet mig selv ned i et hul jeg ikke kan komme op af igen. Vejret er jo alt for godt til den slags 🙂


Vuggestue eller dagpleje? Mødrene deler deres erfaringer - Momster Blog\nInstitutionsstart for vores unger er én af de vigtigste kapitler i morlivet. Men skal barnet i dagpleje eller vuggestue? Og hvilke fordele og ulemper er der ved de to muligheder? Det er et stort valg og baseres ofte på andres oplevelser. I denne artikel fortæller Mira og Mette fra Momsterkontoret om deres oplevelser med både dagplejelivet og vuggestuelivet.\nMira // Mor til en søn på 20 måneder, der går i dagpleje\nMira sammen med sin søn\nHvilke tanker gjorde du dig om hhv. vuggestue og dagpleje, da du skulle vælge?\nJeg havde faktisk slet ikke gjort mig nogle tanker om, at jeg skulle vælge det ene frem for det andet. Det har altid været naturligt for mig, at min søn skulle i vuggestue, da jeg selv har været vuggestuebarn, og altid har været omgivet af familie og venner, som har valgt vuggestue. Dertil har min søn altid været lidt af en bulderbasse, så jeg tænkte, at det nok var en rigtig god idé at give ham en masse nye legekammerater og være et sted med et stor udendørs legeområde. Men valget faldt ikke på vuggestue alligevel.\nHvorfor faldt valget på dagpleje?\nJeg kunne ikke få plads i nogle vuggestuer, som lå geografisk inden for min mands og mine præferencer. Jeg har aldrig anset mig selv som snobbet, hvad angår valg af vuggestue, men rent praktisk, var det bare utrolig vigtigt, at vores søn kunne blive passet tæt på vores lokale togstation, for at vores hverdag, uden bil, ville kunne gå op. Vi blev præsenteret for tilbuddet om dagpleje, og det var jo som at træde ind i en helt ny verden.\nHvordan er hverdagen i dagplejen?\nMin søn bliver afleveret mellem 7 og 8 hos sin dagplejemor, og bliver modtaget med kram og kys (på munden!) af de to andre børn. Om formiddagen tager de altid på tur. Det kan både være små og store ture. Fx tager de i mosen for at fodre ænder, i Zoologisk have eller blot ned til fiskehandleren for at købe fars til fiskedeller. De besøger også de andre dagplejere og deres børn, og finder gerne nye spændende legepladser i området. En gang om ugen er de i legestue med alle de andre dagplejemødre og børn fra deres gruppe, så her bliver behovet om socialisering i en større gruppe opfyldt.\nHvordan foregik indkøringen i dagplejen?\nInden vi sagde ja til pladsen havde vi været hjemme hos vores kommende dagplejemor en eftermiddag. Vores søn var selvfølgelig med, så vi allesammen lige kunne fornemme om det føltes ‘rigtigt’. Det gjorde det heldigvis, og da vi begyndte at indkøre ham, var han der 1-2 timer om formiddagen de første dage, og efter en uge sov han også lur i dagplejen uden problemer. Så det foregik dejligt stille og roligt og i min søns tempo.\nHvad synes du, fordelene ved dagpleje er?\nDet er så fantastisk at se det bånd, min søn har med de to andre børn, som han deler dagplejemor med. Dermed sagt, er de kun tre børn hos hver dagplejemor, og det er da skønt at vide, at han ikke drukner i en større børnemængde. Jeg synes også, at det er rigtig rart at aflevere ham til den samme voksen hver dag – uanset hvor tidligt eller sent han bliver afleveret. Så det skaber helt sikkert tætte relationer, som medvirker til at danne tryghed hos både mig og mit barn.\nHvad synes du, ulemperne ved dagpleje er?\nNår dagplejemoren er syg eller har planlagt fravær, så skal min søn i gæstepleje. Det er lidt irriterende at skulle aflevere og hente et andet sted, men så er det egentlig heller ikke værre. Min søn kender allerede de andre dagplejemødre og børn, fra når de besøger hinanden og leger sammen i legestuen, så han synes faktisk det er en fest at komme et nyt sted hen med nyt legetøj og andre legekammerater.\nHvis du måtte vælge om, ville du så vælge vuggetue eller dagpleje?\nHånden på hjertet – det ved jeg ikke. Jeg er rigtig glad for, at min søn er havnet i en fantastisk dagpleje, men jeg har ikke så meget at sammenligne med, da jeg aldrig har haft et vuggestuebarn. MEN, jeg ville helt sikkert ønske, at jeg havde kendt mere til mulighederne for pasning, så jeg kunne have udforsket dagplejen langt tidligere i vores forløb. Således tror jeg også, at mine fordomme om, at dagpleje kun er velegnet til de stille og forsigtige børn kunne have blevet gjort til skamme – når dagplejemoren kun har tre børn at skulle tage sig af, er der netop mulighed for at lære det enkelte barns personlighed at kende og dermed tilpasse hverdagen ud fra. Min søn er i hvert fald stadig en bulderbasse med fuld fart på.\nMette // Mor til en søn på 20 måneder, der går i integreret vuggestue\nMette sammen med sin søn\nDa vi i sin tid diskuterede, om vores søn skulle starte i vuggestue eller dagpleje, opvejede vi fordele og ulemper for de to. Vi snakkede meget om, at der klart kan være nogle fordele ved en dagpleje, fordi miljøet er trygt og hjemligt, der er færre børn og ofte mere ro, end der er i en vuggestue. Vi snakkede dog også meget om, at der, i vores øjne, klart er nogle ulemper ved en dagpleje: Man kan risikere gæstedagpleje, når dagplejeren er syg, dagplejeren er alene om børnene, så man kan risikere, at der ikke er nok hænder til alle børn, ligesom man kan risikere, at dagplejeren ikke er uddannet. Vuggestuen havde derimod de fordele, som vi efterspurgte: der er flere børn, og dermed flere børn at kopiere og lege med, der er helt sikkert uddannet personale, ligesom der er gode faciliteter i institutionen: En stor, god legeplads og ingen skift i hverdagen, hvis nu pædagogerne er syge. Når det er sagt, handler det selvfølgelig om at kigge på sit barn – hvad er barnets behov og er det vuggestue eller dagpleje, der imødekommer barnets behov bedst?\nHvorfor faldt valget på vuggestue?\nDa min mand selv er vuggestuepædagog, var han slet ikke i tvivl om, at vores søn også skulle gå i vuggestue og i hvert fald ikke i dagpleje. Jeg skulle derimod vende mulighederne først. Vi valgte dog vuggestuen, fordi vores søn er en rigtig ballademager, der har brug for masser af stimuli, udeleg, plads at boltre sig på og udflugter – noget, som vuggestuen kan tilbyde ham, som vi ikke var sikre på, der ville være i en dagpleje. Vi syntes også, det var vigtigt, at skiftet til børnehave ikke bliver for stort, når han engang skal starte der. Går han fra dagpleje til børnehave kan omvæltningen værre større, men ved at gå i integreret institution tror vi, at overgangen fra vuggestue til børnehave bliver blidere, og dermed nemmere, for vores søn.\nHvordan er hverdagen i vuggestuen?\nVi afleverer vores søn omkring 7:30, hvor han har mulighed for at få morgenmad sammen med de andre børn. Når alle børn er kommet, går de enten på legepladsen eller på tur. Vores institution er placeret supergodt i hjertet af Valby, så vuggestuen tager ofte i Zoologisk Have, i Søndermarken eller ud at kigge på toge eller heste på Carlsberg. Herefter tager de hjem, får lækker varm frokost, som desuden er økologisk og som varierer fra dag til dag med sunde og friske råvarer. Så er det tid til middagslur, efterfulgt af eftermiddagssnack og dernæst ofte en tur på legepladsen. Dagene kan selvfølgelig variere. Nogle gange har de temauger, fx med fokus på dyr, andre gange laver de kreative ting indendørs. Der er 12 børn og 3 pædagoger i vores søns vuggestue, en ganske normal normering i Københavns Kommune.\nHvordan foregik indkøringen i vuggestuen?\nVores søn blev tilknyttet en kontaktpædagog, som havde ‘ansvaret’ for at køre ham ind. De første par dage kom vi og var der et par timer sammen med ham, hvorefter vi øgede timerne som dagene gik. Først var han alene en times tid, så lidt mere, hvorefter han spiste frokost dernede og dagen efter sov han lur i vuggestuen. Efter ca. to uger var han oppe på en fuld dag. Det gik stille og roligt og med fuld fokus på ham og hans trivsel.\nHvad synes du, fordelene ved vuggestue er?\nJeg synes, at vuggestuelivet passer perfekt til min søns og hans temperament. Jeg er bange for, at han ville den savne stimuli, som han får i vuggestuen, hvis han i stedet gik i dagpleje. Vuggestuen kan tilbyde ham masser af udfordring, personalet er dygtige og uddannede og jeg er sikker på, at den mad, han får, er sund og varieret. Der er altid nybagt brød til eftermiddagsmåltidet, maden er økologisk, frokosten består næsten altid af varme retter med masser af grøntsager. Jeg elsker tanken om, at min søn er omgivet af mange forskellige børn, som han kan lege med og kopiere og dermed lære af. Jeg synes desuden, der er nogle store fordele ved, at vuggestuen har lange åbningstider – noget, som ikke er sikkert i en dagpleje.\nHvad synes du, ulemperne ved vuggestue er?\nHan er hele tiden syg som følge af de mange bakterier, som han bliver udsat for i vuggestuen. Man siger, at børn der går i vuggestue, oftere er syge i forhold til børn der går i dagpleje, fordi de bliver udsat for flere bakterier. Min søn har nærmest været konstant syg, siden han startede i vuggestue, så det er helt klart en ulempe. Der kan selvfølgelig også være meget uro i en vuggestue, hvilket kan være en ulempe for nogle, men da min har supermeget krudt bagi, så er det her egentlig mere en fordel, at han kan larme, løbe og bruge sin krop.\nTil min søn og hans temperament ville jeg altid vælge vuggestue. Jeg kan dog ikke sige, om jeg ville vælge dagpleje, hvis jeg havde et mere stille barn, der trives bedst i ro med få personer. Her tror jeg helt sikkert, at dagplejen har nogle fordele. Jeg vil derfor altid råde til, at man kigger på sit barn og derefter vurderer, om barnet vil trives bedst i en vuggestue eller dagpleje.\nHvilke erfaringer har du med vuggestue og dagpleje? Del gerne dine tanker i kommentarfeltet herunder.


Idrættens Analyseinstitut - Nyhed: 'Mister Rock n Roll' på Idan-seminar\n'Mister Rock n Roll' på Idan-seminar\nEn af Europas mest indflydelsesrige koncertpromotorer giver gode råd om events og koncerter på Idans seminar den 26. november om moderne arena- og stadiondrift. Mød også folkene bag blandt andet Color Line Arena og Malmö Arena.\nMed tilsagn fra senior vice president Rob Hallett fra AEG Live om at tale på Idans seminar om moderne arena-. og stadiondrift i København den 26. september tegner seminaret, som Idan arrangerer i samarbejde med European Venue Management Institute, til at blive særdeles inspirerende for stadion- og arenaoperatører og bygherrer på jagt efter viden og inspiration til den fremtidige drift. I forvejen optræder arenaeksperten Hannu Helkiö og direktør for Hamburgs Color Line Arena, Uwe Frommhold, som gæstelærere på seminaret.\nRob Hallet med tilnavnet ’Mr. Rock n Roll’ anses for en af Europas mest erfarne og indflydelsesrige koncertpromotorer. Han har netop været med til at åbne en afdeling af AEG Live i Sverige og har et godt kendskab til markederne i hele Europa. Han stod senest bag Princes 21 koncerter i træk i Londons nye O2 Arena.\nAEG Live er en af verdens største producenter af koncerter og live events og har internationale topnavne som Prince, Paul McCartney, Justin Timberlake og Bon Jovi i ’stalden’. AEG Live er et datterselskab af en af verdens allerstørste underholdningskoncerner, Anschutz Entertainment Group, der ejer og driver over 30 af verdens førende teater, underholdnings- og sportsarenaer og samtidig også ejer eller kontrollerer mange af de events, sportsklubber og stjerner, som fylder indhold i de store arenaer. Det er altså Rob Hallets domæne, man som dansk aktør skal kunne begå sig på, hvis man som ambitiøs operatør eller bygherre af en moderne arena skal gøre sig håb om at fylde attraktivt indhold i arenaen.\nSeminaret ledes af briten Ian Nuttall, der som grundlægger af fagbladene ’Stadia’ og ’Auditoria’ er en af de mest vidende personer om stadion- og arenabranchen i verden. Han solgte de to blade i 2006 og arbejder i dag som rådgiver for arenaoperatører - senest for de polske arrangører af EM-slutrunden i fodbold i 2012. Desuden er han en af grundlæggerne af European Venue Management Institute, der er en non-profit uddannelsesorganisation for operatører af store stadion- og arenafaciliteter.\nTakket være Ian Nuttalls enorme netværk er også de to øvrige gæstelærere på kurset af meget høj kvalitet.\nUwe Frommhold har været direktør for Hamburgs Color Line Arena siden multiarenaens åbning i 2002 . Med sin store erfaring fra hotelbranchen vil han blandt andet fokusere på opbygningen af en velfungerende serviceorganisation.\nHannu Helkiö er direktør for sport og entertainmentsektionen i den finske arkitekt- og entreprenørkoncern, Evata, der aktuelt er involveret i den kommende multiarena i Malmö. Evata har også bygget og indrette Color Line Arena, Hartwall Arena i Finland samt store multiarenaer i Rusland og Baltikum. Hannu Helkiö har således en enorm erfaring i finansiering, design og indretning af multiarenaer, som forhåbentlig også kan komme danske operatører og bygherrer til gode.\nIdans seminar om arena- og stadiondrift foregår på Det Kongelige Kunstakademis Arkitektskole i København som optakt til den nu næste udsolgte konference ‘Sportens nye arenaer – feber eller forretning’ samme sted dagen efter.\nHvor seminaret den 26. november er et intimt kursus med konkrete tips, erfaringsudveksling og debat mellem folk, der allerede er involveret i industrien eller har besluttet at blive det, vil konferencen den 27. november i højere grad behandle de idrætspolitiske, økonomiske og brugermæssige aspekter af den for tiden enorme interesse for at opføre store opvisningsanlæg til idræt og kultur.\nSeminaret er begrænset til ca. 25 deltagere og har allerede tilmeldinger fra eksempelvis Brøndby IF, Århus Elite, Lokale- og Anlægsfonden, Bergen Kommune, Norges Handball Forbund, Messecenter Herning, Cowi med flere. mens konferencen den 27. er tæt på udsolgt med p.t næsten 160 tilmeldte.


Pazunski - Pazunski\nForlaget Pazunski er et lille selvstændigt forlag, som blev etableret i København i 2009. Forlaget ejes af Louise Lundberg Claesen og er først og fremmest etableret med henblik på udgivelse af Louises egne skønlitterære værker på dansk og engelsk.\nLouise sætter stor pris på at kende nogle dygtige redaktører, korrekturlæsere, oversættere og grafikere, som hun arbejder sammen med omkring tilblivelsen af sine bøger. Louise efterstræber, at der er en høj standard i hendes bøger både sprogligt og indholdsmæssigt, men også i forhold til bøgernes grafiske udformning; hun er således også selv med til at designe omslag med videre.\nAlle bøger fra Forlaget Pazunski er trykt hos Narayana Press i Gylling, idet de tilbyder en meget god kvalitet kombineret med miljøbevidsthed. Dette betyder blandt andet, at Pazunskis bøger er trykt på FSC-mærket papir (ensbetydende med ansvarlig og bæredygtig skovdrift).


Anna Og Lotte - Leger Hele Dagen DVD Film → Køb billigt her - Gucca.dk\nAnna Og Lotte - Leger Hele Dagen - DVD\n6 sjove afsnit med Anna og Lotte. - Kirsten har fået en ny maskine. Lotte må hjælpe hende, for det er en muskel-træner, og den kan godt være farlig... - Anna vil servere lækker mad for... Læs mere.\n6 sjove afsnit med Anna og Lotte.\n- Kirsten har fået en ny maskine. Lotte må hjælpe hende, for det er en muskel-træner, og den kan godt være farlig...\n- Anna vil servere lækker mad for Lotte, som er ved at bygge en hestestald til King. Men kan man godt tage en hest med på restaurant?\n- Lotte har fået paprør, tapetklister og en ballon af Fie. Det vil hun lave en figur af, og hun får en god ide til en overraskelse til Kirsten!\n- Kirsten ligger i sengen. Lotte og Anna passer hende. Men det er lidt besværligt at være sygepassere, så de bliver glade da telefonen ringer...\n- Fies Mormor bliver 60 år. Kirsten synes Anna og Lotte skal tegne en gave til hende. Men Kirsten er ikke tilfreds, med de tegninger Anna og Lotte vil give som fødselsdagsgave...\n- Anna vil være dukke ”Barbie” til fastelavn. Men Lotte vil ikke være ”Ken”, hun vil være en fisk... Benny kommer, han har en god ide!\nHos Gucca.dk vægter vi sikkerhed enorm højt, og vi ser den, som det vigtigste element ved e-handel. NETS er den overvejende garanti for sikker betaling på Internettet, og vores Internet betalingsløsning er naturligvis NETS godkendt. Derfor er det også helt sikkert at handle og foretage betaling hos Gucca.dk.\nGucca tilbyder altid 30 dages returret, og det uanset hvilke typer varer du har købt hos os. Det betyder kort sagt, at hvis du fortryder dit køb, eller af andre årsager alligevel ikke ønsker din vare, kan du returnere din vare til os, herefter vil du få dine penge tilbage. Før du sender din returvare tilbage, er det en fordel, at kontakte os først.\nVi har den klare holdning, at det er vigtigt, at du som kunde får din vare tilsendt sikkert og hurtigt. Såfremt din vare er på lager, sender vi den til dig indenfor 1-2 hverdage. Bemærk, at du ved hvert enkelt produkt har mulighed for at følge nuværende lagerstatus. I tvivl om lagerstatus og/eller leveringstiden? Så hold dig ikke tilbage med at kontakte os.\nDu har mulighed for at vælge imellem mange typer betalinger, når du køber hos Gucca. Der er frit valg blandt betalingsmetoder - du benytter den, der passer lige til dig. Du er altid garanteret en tryg og sikker handel, uanset hvilken betalingsform du foretrækker at gøre brug af. Du ser alle betalingsmuligheder her. Husk at pengene først trækkes fra din konto, når vi sender varen til dig.\nSkulle du støde på problemer eller have spørgsmål, i forbindelse med dit besøg på Gucca.dk, er du naturligvis velkommen til at kontakte os. Vores kundeservice er åben for henvendelse på hverdage imellem klokken 10-15, og vi er altid parat til at yde dig kompetent assistance med godt humør og smil på læben.\nEfter du har købt dine varer, kan du tracke ordren, og vide hvornår du modtager den. Når du færdiggør dit køb, kan du efterfølgende logge ind på din egen personlige ordreside. Her har du mulighed for at følge med i, hvornår din pakke afsendes. Du modtager også en mail med leveringsinformation i det øjeblik, vi afsender dine produkter.\nHanne Willumsen Kirsten Cenius Iben Wurbs Gitte Melgaard Bolette Bernild Pytte Ravn\nHanne Willumsen Bolette Bernild\nAnna Og Lotte - Film\nAnna Og Lotte, Dvd, Movie\nDin anmeldelse af Anna Og Lotte - Leger Hele Dagen\nVores brugere har bedømt Anna Og Lotte - Leger Hele Dagen DVD til 5 ud af 5 stjerner - baseret på 1 bedømmelse og 0 anmeldelse\nproduct_stock_yes product_offer_no product_preorder_no\tproduct_buyable_yes product_group_dvd path__forside path__film path__dvdfilm path__danskefilm path__annaoglotte path__annaoglottelegerheledagen\n49,95 krKaj Og Andrea - De Første År - DVD\n49,95 krGurli Gris - The Summer Collection - DVD\n79,95 krBamse Møder Den Store Verden - DVD\n49,95 krKaj Og Andrea - På Eventyr Med H.C. Andersen - DVD\n49,95 krSørøver Sally - DVD


Godt vejr blev ikke udnyttet. – Tommy og Henning Jørgensen\nGodt vejr blev ikke udnyttet.\n26. maj 2013 Henning Blog\nJo, nogle sektioner viste sig omstillingsparate og lavede opsamling torsdag og flyvning fredag, men i mine øjne blev for mange sektioner nærmest taget med bukserne nede. Det lå jo næsten i luften, at DdB kunne finde på at aflyse.\nDer var fint vejr for alle jyske sektioner fredag, og i dag søndag er det igen flot vejr for slip i hele Jylland. En hel del sektioner får slet ikke grebet muligheden og ligger dvask hen. Vær dog lidt klar og forberedt på sådanne situationer, som bliver flere og flere i disse metrologiske forhold.\nNå, det var det. Vi havde i sektion 32 to gode flyvninger fra Zarrentin 245 km op til os i Viuf. For anden lørdag i træk fik vores duer lov til at smage østenvinden, som er vanskelig at tackle. Der mangler nok nogle duer, som ville have været hjemme i sydvestlig vind. En del har måske ikke været godt nok trænet forud for, og nogle har slet ikke den nødvendige kvalitet. Duerne kom ellers i en flot stribe med få minutter imellem sig, så de, der gjorde det godt i fredags har klaret ilddåben og vil blive gode kapflyvere resten af sæsonen. Sportsflyvningen blev vundet af Heinrich Plath i Broager. En flot præstation i østenvinden. Den åbne blev vundet af Uwe-Mikael- Steffan i Aabenraa med hele 4 duer.\nDuerne faldt sædvanen tro i hastighed op gennem Sønderjylland, men ikke så voldsomt, som i sidste uge. Vi havde her oppe en svag vind fra nordøst, og det bremsede også farten en smule.\nPå Sportsdueflyvningen var det igen 006 ”Flor Rose”, vores to års efter ”Sportsduen” og ”Wonderboy” der var med i front og blev nr. 28 i sektionen. På den åbne flyvning blev vi 1 og 2 i foreningen og 28/29 i sektionen. Det var to ét-års hunner efter ”Bliss” og ”Dame 009” og efter ”Stieneker 2” og ”Wittkopje”. I det hele taget var det hunnerne, der kom langt bedst. Sådan har det også været hos os de sidste mange år.\nAlle de sektioner, der fløj i fredags ser ud til at have haft gode flyvninger.\nNu glæder vi os til at komme i gang i DdB.


Studie: Nedhugst af skov eksploderer i Colombia | Globalnyt\n12:27 | 27.06.2018 |\nStudie: Nedhugst af skov eksploderer i Colombia\nEn ny rapport viser, at tropisk skov i 2017 havde det næststørste svind siden målingerne begyndte. Colombia er særligt hårdt ramt på trods af - eller måske på grund af - fredsaftalen mellem regeringen og FARC.\nDe tropiske skove blev markant mindre i 2017. Faktisk var det foregående år det næstværste for de naturrige skove i tropperne.\nDet konkluderer en ny undersøgelse af Global Forest Watch, en organisation som bl.a. Danida har været med til at oprette.\nBrasilien er det land, hvor der forsvinder mest skov. Her er der tale om et svind på 4,5 millioner hektar i 2017.\nDet er et pænt stykke over DR Congo, som er nummer to på listen, med en ødelæggelse på 1,4 millioner hektar, mens tallet for Indonesien kun er en tak under med 1,3 millioner.\nI alt mistede tropperne 15,8 millioner hektar skov i 2017. Det svarer til et areal på størrelse med Bangladesh, og - i disse VM-tider - 40 fodboldbaner i minuttet hele året rundt.\nDet fremgår af en artikel af World Resources Institute (WRI).\nColombias afskovning eksploderer\nColombia ligger "kun" nr. 7, hvad angår svind af skov i 2017. Til gengæld har udviklingen været meget massiv.\nI det foregående år mistede landet over 420.000 hektar, men der er til gengæld tale om en stigning på 46% i forhold til 2016. Det er samtidigt dobbelt så meget som niveauet fra 2001-2015, skriver WRI.\nDet sker efter regeringen i det store latinamerikanske land har lavet en fredsaftale med oprørsgruppen FARC. Det kan have haft indflydelse på det massive skovtab, da FARC har trukket sig fra nogle af de afsides og naturrige egne.\nDisse områder er nu åbne for illegal skovhugst og landbrug, skriver WRI. Den markante stigning sker desuden til trods for flere initiativer for at stoppe afskovningen, bemærker den grønne tænketank.\nI Brasilien har den værste udfordring været skovbrande, mens DR Congos skove særligt lider under ekspanderende landbrug og anden industri.\nSe flere konklusioner fra WRI om undersøgelsen her og her.\nKriminelle bander rykker ind i tidligere FARC-områder til stor skade for naturen


Ingen danskere på Bjørns hold til EurAsia Cup | Golf.dk\nThomas Bjørns europæiske mandskab går ind til EurAsia Cup som storfavoritter.\nEurAsia Cup spilles for tredje gang midt i januar, og det var et stærkt europæisk hold, kaptajn Thomas Bjørn kunne præsentere tidligt torsdag morgen.\nDet europæiske dusin tæller blandt andre prominente navne som Henrik Stenson og Paul Casey, og det viser, at turneringen på Glenmarie Golf & Country Club i Kuala Lumpur er steget i agtelse blandt spillerne.\nFørst og fremmest fungerer Eurasia Cup dog for europæerne som en prøveturnering frem mod Ryder Cup, og derfor er det værd at bide mærke i, at Bjørn ikke har udtaget nogen danskere. Det er et signal om, at Søren Kjeldsen, Lucas Bjerregaard og Thorbjørn Olesen ikke skal forvente nogen vennetjenester, når det kommer til udtagelse til Ryder Cup, men må gøre sig fortjent til en plads på holdet på lige fod med resten af den europæiske talentpulje.\nBjørns mandskab i Malaysia skal forsøge at forsvare storsejren på 18,5 – 5,5 fra 2016. Holdet består af:\nRafa Cabrera Bello, Paul Casey, Paul Dunne, Ross Fisher, Matthew Fitzpatrick, Tommy Fleetwood, Tyrrell Hatton, Alex Levy, Alex Norén, Thomas Pieters, Henrik Stenson og Bernd Wiesberger.\n- Europæisk golf er et fantastisk sted. Nummer ét til 12 er ekstremt stærke, og det bliver stort for mig at tage til Asien og gå op imod et meget stærkt asiatisk hold på hjemmebane med et hold, som jeg tror på, er det stærkeste, vi har haft i en EurAsia Cup, sagde Bjørn i forbindelse med offentliggørelsen.\n10 af de 12 spillere er blandt verdens 40 bedste, mens Paul Dunne på 77. pladsen har den mest beskedne rangering.\nArjun Atwals asiatiske hold udtages først mandag.


For medlemmer :: Toreby Sejlklub\n> > For medlemmer\nFor medlemmer af Toreby Sejlklub\nSom medlem af Toreby Sejlklub er du med i en social og velfungerende sejlklub, i kraft af medlemmernes frivillige indsats, og du vil modtage vores blad og aktuelle meddelelser pr. e-post samt en nøgle (depositum), som virker til klubhuset og mastekranen, og du kan efter behov få udleveret en nøglebrik (depositum) til bommen ved slæbestedet.\nDin båds navn og hjemsted skal kunne læses tydeligt, og du skal anskaffe Toreby Sejlklubs klubstander , der sættes på båden. Vi er medlem af Frihavnsordningen. Frihavnsmærket kan anskaffes i klubben.\nAktive medlemmer har det, vi kalder "arbejdspligt". Det vil sige, at du som medlem er forpligtet til at indgå i et arbejdshold, så vidt muligt efter eget ønske. Hvis du af forskellige grunde ikke kan yde op til 20 timers indsats om året, kan du "købe dig fri" for arbejdspligten. Vær dog opmærksom på, at såfremt alle medlemmer ønskede at købe sig fri af fællesskabets virke for Toreby Sejlklub, ville vi ikke kunne købe os den nødvendige arbejdskraft "ude i byen" for de penge, vi fik ind.\nSom aktivt medlem af Toreby Sejlklub kan du fra log ind-siden med brugernavn og password. Du kan få oplysningerne hos formanden, Jan Krastrup eller næstformanden, Hans Lund.\nSiden indeholder links til referater og bestyrelsesberetninger fra de seneste år. Ældre referater findes på Toreby Sejlklubs gamle hjemmeside, der fungerer som arkiv.


Da jeg så traileren til Christopher Robin, græd jeg. For Jakob, som jeg og mange børn før mig, voksede op med, var pludselig blevet voksen. Og hans barneånd, den kære plyssede bamsebjørn var blevet glemt. Gemt væk, pakket ned, skubbet ud til bevidsthedens fjerne kroge. Som det sker for os allesammen.\nChristopher Robin er både en børnefilm fyldt med eventyr og legetøj, men det er også en melankolsk beretning om barndommens sande tragedie; det faktum, at de bekymringsfrie dage ender. Christopher Robin er vokset op, og han har fået travlt. Travlt med sit job hos en kuffertproducent, travlt med sin kone og datter, som han alligevel forsømmer. Hans liv er ganske gennemsnitligt – og alligevel trøstesløst og slet ikke, hvad han ville ønske eller havde regnet med.\nOg lige når det ser allerværst ud, vandrer en lille plysset helt ud af et hult træ og ind i Christopher Robins liv. Det er hans fortabte barndom i form af den elskede plysbjørn, og filmen handler derefter om, hvordan Christopher Robin genfinder sin barnesjæl.\nPlotmæssigt er filmen en sær hybrid mellem A. A. Milnes fortællinger og Disneys. For det er jo A. A. Milnes karakterer og citater, der bliver udfoldet – Christopher Robin i filmen er bare ikke lig med virkelighedens Christopher Milne. A. A. Milne bliver aldrig nævnt, og filmen er på ingen måde historisk korrekt; den er ligeså fiktiv som Disneys tidligere Peter Plys-film. Selvom filmen ligner en portrætfilm, er den det ikke.\nMen det gør egentligt ikke så meget. For Plysbjørnen er mere elskelig end nogensinde før i ‘levende live’, og filmen kunne pauses når-som-helst og hele tiden præsentere et smukt billede. Filmen er holdt i grålige, lidt gammeldags og melankolske, farver, og de både Peter Plys, Grisling, Tigerdyr og Æsel er slidte og mærkede af tidens gang. Filmens visuelle stil understreger blot det faktum, at Christopher Robin er vokset op. At barndommen er ovre. Og at verden, mere end nogensinde, har brug for en plysset helt.\nJeg så filmen med Nico, som lidt modvilligt havde sagt ja til at gå med mig i biografen. Men både han og jeg åh-ede og aw-ede også igennem filmen. Da rulleteksterne overtog skærmen, vendte han sig mod mig og sagde: “Det er faktisk den bedste Disneyfilm, jeg har set i lang tid,” og jeg gav ham ret. For plottet er uhyre simpelt – men Plyshistorierne er også simple historier, der mest af alt handler om barnesindets uskyldighed. Og jeg er faktisk glad for, at Disney ikke har overkompliceret hverken plot eller karakterer i denne film. Det ville være imod Milne-universets regler.


Julen på TV2/Nord bl.a. fra Dronninglund Slot | SaebyAvis.dk - lokale nyheder fra Sæby\nJulen på TV2/Nord bl.a. fra Dronninglund Slot\n2. december 2012 - kl. 9:10 - af Henrik Christensen\nJulen på TV2/Nord byder på et hav af gode programmer og gyldne øjeblikke.\nDer bliver sunget, spillet, drukket, fortalt historier og hygget, når vi i fire udsendelser har samlet tre kendte TV2/Nord-ansigter på Dronninglund Slot. Karsten Hansen fra ”Off Road Nordjylland”, Henrik Arildskov fra ”Haven” og Bjarne Nielsen Brovst fra ”En God Historie” har også gaver med til hinanden. De får også tid til at besøge bl.a. Storskoven.\nProgrammet har premiere torsdag den 6. december i 19.30-udsendelsen.\nAlle hverdagene i december måned starter TV2/Nord dagen med at sende et afsnit af Julianes Julekalender.\nAfsnittet sendes hver morgen klokken 07.10, så de nordjyske børn kan se julekalenderen, mens de spiser morgenmad med forældrene.\nJulianes julekalender blev første gang sendt i 1992, og det er netop henvendelser fra utallige seere, der har fået TV2/Nord til at genudsende de populære afsnit med julemusen Juliane og studievært Lars Elstrøm. Nu kan de, som så julekalenderen for første gang for tyve år siden, gense de varme og gyldne øjeblikke sammen med deres egne børn.\nFørste afsnit sendes mandag den 3. december.\nFire lørdage i december måned dedikerer TV2/Nord hele aftenfladen til julehygge og sender uafbrudt fra klokken 18.30 til sen aften fra Studie 3, hvor Zita Hvid og Flemming Retbøll og inviterede gæster julehygger om TV2/Nords seere.\nDe to folkekære værter disker op med et hav af programmer om julen og har kigget dybt i TV2/Nords enorme arkiver for at finde den allerbedste juleunderholdning frem til seerne.\nProgrammet havde premiere i går lørdag den 1. december.\nEmail en kopi af 'Julen på TV2/Nord bl.a. fra Dronninglund Slot ' til en bekendt


Her er du: Forside > Løb > Nyheder om løb > Nordkystløbet - Lidt ud over det sædvanlige\nNordkystløbet - Lidt ud over det sædvanlige\nVejby Strand-Tisvildeleje-Melby Overdrev. Sådan hedder de tre vigtige stationer i det smukke, men krævende løb i det nordsjællandske sommerland. Løbet havde sin debut sidste år, hvor 200 løbere gennemførte enten halvmaraton-ruten eller den lange tur på 30 km.\nDer findes løb, der appellerer i kraft af tradition og størrelse. Og så er der de løb, hvor det er naturoplevelsen, som skal "sælge" løbet. KM Sport Nordkystløbet hører så absolut til i sidste kategori. Og så er det ikke for alle og enhver, eftersom det kun er muligt at løbe enten 21,1 og 30 km. Men er man i nogenlunde form og har lyst til et løb lidt ud over det sædvanlige, ja så er der ingen vej udenom KM Sport Nordkystløbet d. 22. juni.\nLøbet har taget det bedste fra nyklassikeren Helvede i Nord og tilføjet lidt ekstra nordsjællandske bjerge og vind. Og så går det eller gennem kyst, skov og strand i Nordsjællands smukke sommerland. Start og mål ligger i Vejby.\nDer er fælles start for begge distancer, men på et tidspunkt deles de to grupper for så at mødes igen. Læs en detaljeret rutebeskrivelse HER.\nSidste tilmeldingsfrist er den 17. juni, men det er muligt at tilmelde sig på selve dagen.\nKM Sport Nordkystløbet - Vejby, d. 22. juni 2014


Elodie Details Zip 'n Go - Faded Rose fra Elodie Details - Stort Lager\nYderligere beskrivelse og flere billeder her: Mange leder efter den billigste Elodie Details Zip 'n Go - Faded Rose på nettet, og de ender oftest ud med at finde tilbud her: Elodie Details hos Babysam.dk\nElodie Details Zip 'n Go - Faded Rose Fakta\nNavn: Elodie Details Zip 'n Go - Faded Rose\nElodie Details Zip 'n Go - Faded Rose fra Elodie Details\nElodie Details Zip 'n Go - Faded Rose betegnes ofte som musthave til familien med børn, og det forstår man godt, når man kigger på kvalitet kontra pris - her får du meget for pengene. Hver gang, det drejer sig om de små, er der ingen tvivl om, at vi vil tilbyde de bedste muligheder, og når du står med Elodie Details Zip 'n Go - Faded Rose har du sikret dig rigtig godt. Elodie Details Zip 'n Go - Faded Rose sælges hos webshoppen Babysam.dk. Når du er i markedet efter barnevogne, ammeindlæg eller babynest, er vi stolte af, at du ret sikkert finder det her på siden. Barnevognen holder ikke evigt, derfor skal den vedligeholdes. De vigtigste ting at holde øje med er stellet, hjulene og tekstilerne. Når vognen er velholdt og passet på, holder den meget længere, og dit barn tager sig jo også bedre ud i en ren og velholdt vogn.\nElodie Details Zip 'n Go - Faded Rose til de små\nElodie Details Zip 'n Go - Faded Rose er tilføjet i shoppen på grund af den store efterspørgsel i kategorien Pusletasker. Det er ren luksus at få hele 30 dages returret oven i hatten når du køber din vare. Her i Danmark er der mange, der køber deres Elodie Details Zip 'n Go - Faded Rose fra den meget brugte forhandler Babysam.dk, der er blandt de førende i Norden inden for branchen. Der er mange varer i shoppen og i det store udvalg er der helt sikkert noget for dig, som jo fx kan være den vare du kigger på lige nu. Ved at købe dine varer i en webshop er priserne mere attraktive end i butikkerne- og det lader sig gøre, når man ikke skal betale til showroom og butikker på dyre adresser. Hvis du shopper online, får du nogle bedre betingelser, end hvis du handler i en fysisk butik. Danske webshops skal jf. loven give 14 dages returret. når dine varer købes i en shop, og du kan finde webshops der giver mere som ligger udover de lovpligtige 14 dage. Webshops er nødt til at skilte med deres priser på varerne online, og det er let at gennemskue, hvilken pris og betingelser der er bedst, på tværs af forskellige webshops. Og du kan faktisk sammenligne priser super hurtigt, det er bare lige at finde de shop, der sælger din vare. En af de store fordele når du handler online, er du slipper for, at bære alle varerne fra butikkens hylder hele vejen gennem butikken og hjem til dig selv. Webshoppen kan sende produkterne hjem til dig, alternativt kan de sendes til dig arbejde, og det giver en god fleksibilitet for dig. De tider med at stå i kø er længe forbi - i dag handler vi online og der er ingen kø online - det er bare direkte til betaling, og så er du videre, så behøver du ikke længere forudsige, hvilken kø der er hurtigst - vi gætter aldrig rigtigt alligevel.\n94 anmeldelser af Elodie Details Zip 'n Go – Faded Rose\nVær den første til at anmelde “Elodie Details Zip 'n Go – Faded Rose” Annuller svar


Israel, genåbning og TV-transmission har fyldt i den politiske uge | AVISEN\nStatsministeren har både forhandlet genåbning og et strategisk partnerskab med Israel om vacciner i denne uge. Desuden tog Inger Støjberg igen rampelyset, da hun foreslog TV-transmission af rigsretssagen.\n19:20 - 6. marts 2021\nDen forgangne uge har budt på flere større politiske emner, der har fået en del medietid og sager der har skabt megen debat. Statsminister Mette Frederiksen har i den seneste uge mødtes med partilederne en efter en, for at tale om planen for den næste fase af genåbningen. Der har været et politisk ønske om at samle Folketinget mere i den næste fase af genåbningen, så det ikke ender med ligeså meget splittelse og deraf afledt tvivl i befolkningen. Der har været positive toner at spore fra de forskellige partiledere, der på sociale medier roser Statsministeren for at lytte og være åben, men samtidig påpeges en række forskelle i opfattelsen af hvad der er vigtigst at åbne først. Det bliver spændende at se hvorvidt Statsministeren kan samle Folketingets partier om en aftale der nærmere definerer de næste skridt i genåbningen.\nFor at blive i genåbningssporet har det også været ugen hvor Danmark igen åbnede op – på en række områder, i hvert fald. Detailhandlen har fået lov til at åbne, hvilket i de forretninger jeg er gået forbi har givet travlhed. Kunder iført mundbind, med god afstand og rigeligt håndsprit har givet omsætning i kassen hos detailhandlerne, der ellers har måttet se langt efter omsætning og kunder i butikken.\nEn af måderne Danmark kan åbne hurtigere er hvis der kommer flere vacciner til landet. I et forsøg på at sikre en bedre forsyning til Danmark tog Statsminister Mette Frederiksen torsdag til Israel, hvor hun sammen med den østrigske premierminister, Sebastian Kurz, skulle afsøge muligheden for et partnerskab med Israel på en fælles vaccineproduktion. Inden Frederiksen tog afsted var det med en retorik om man nærmest skulle have overskydende vacciner med hjem i flyet – men i stedet kom hun hjem med en noget mere tvivlsom aftale, der ikke rigtigt siger noget.\nUgen blev også Inger Støjberg-uge igen, fordi hun ytrede et ønske om at den forstående rigsretssag skulle livestreames, så hele befolkningen kunne følge med. ”Amerikanske tilstande” er der blevet sagt til forslaget fra politiske kollegaer, men at tolke ud fra stemningen på sociale medier er mange borgere positivt stemte overfor idéen. Om det bliver til virkelighed, det er tvivlsomt.


Forside > Solbriller > Burberry > ALICE (BE4333 - 30018G)\nGaranteret levering senest 14. april 2021: Bestil inden 23 timer og 29 minutter, og vælg UPS-Express ved kassen.\nMed dette stel taler designerne særligt til kvinder som føler sig hjemme i verdens storbyer. Mr. Right eller ej - her handler det i første omgang om det rigtige look for 2021. Med fuldt indfattede briller er det tydeligt at du går all-in. Cat-Eye formen får blikket til at virke forførende og hemmelighedsfuldt. [Hvis Modelnavn ellers Modelnummer] har næsten noget frækt over sig. I hvert tilfælde tiltrækker du dig med denne brille al opmærksomhed. Plast er et meget let og fleksibelt materiale. Dette giver en lang levetid og en høj gradaf komfort. Sort er en af de ubestridte klassikere. Den kan kombineres med ethvert outfit og udstråler både elegance og naturlighed. Grå brilleglas er en klassiker inden for solbriller. Det faktum, at glassene udviser højneutralitet overfor synsfeltet, gør dem særligt egnede til dagligt brug. Som med alle solbriller i vores butik, kan du stole på den garanteredeUV400 beskyttelse.4.2.2 Hvis den Digitale Optiker er tilgængelig


Brochure Roskilde 2018\nInstruktør Århus - tid og sted\nBrochure Århus 2018\nQiGong Instruktør uddannelsen giver dig muligheden for dette, ikke bare at gøre store fremskridt med din QiGong, men det giver dig også en råstyrke og balast, som er uundværlig i vores hektiske verden...\nQiGong Instruktør Uddannelsen består af 120 timers intensiv undervisning plus 48 timers online træning (inkl. streaming på udvalgte lørdage) i unikke QiGong øvelser - nemt at gå til og med fokus på åndedræt, meditation, afspænding og Integreret Energimedicin, anatomi og førstehjælp (kursusbevis udstedes).\n18 Lohan Hands Shaolin QiGong samt de 14+2 varianter\nAkupressur på power-punkterne, energiøvelser og Qi-healing (Integreret Energimedicin)\n"3 Treasures QiGong" - QiGong-form der åbner, styrker og forbinder Qi-flow gennem de 3 Dan-tien\nSiddende meditation og åndedrætsøvelser m.m.\nDe 5 tibetanere - yoga øvelser der strækker og styrker muskler og bindevæv samt øger qi-flow\nPraktikforløb, sparring og selvvalgt opgave\nVi går live hver anden lørdag og træner sammen kl. 8.20-9.00\nUddannelsen inkluderer endvidere 6 webinar, individuelle sessioner, supervision og sparring med mulighed for praktik. Undervisningsmateriale inkl. video af øvelser og lydfiler med guidede meditationer. Deltagelse i et udviklende og berigende studiemiljø samt deltagelse i fælles onlineplatform og networking etc.


Jha i Lanzarote til Bedste Pris-garanti | Agoda.com\nNår du besøger Arrieta, så vil du rigtigt føle dig hjemme på Jha, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Jha sikrer den utrolige service og de fremragende faciliteter dig et ophold du ikke vil glemme. Hotellet tilbyder sine gæster adgang til et stort udvalg af servicetilbud, som familieværelse.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda altan/terrasse, fjernsyn, køleskab, køkkenudstyr, der vil glæde selv den mest kvalitetsbevidste gæst. Desuden sikrer hotellets væld af fritidstilbud, at du har rigeligt at foretage dig under dit ophold. Med sit tilbud om et afslappende og problemfrit ophold hver gang er Jha det kloge valg for rejsende til Arrieta.


Industriparken 14 4640 Faxe\nTelefon: 5652 9910.\nHos lyntex.dk ApS tager vi forbehold for eventuelle fejl i vores angivne priser. Endvidere forbeholder vi os ret til at ændre i priserne uden forudgående samtykke. Der tages forbehold for udsolgte varer.\nLyntex.dk ApS modtager betaling med VISA-Dankort, VISA, VISA Electron, Mastercard.\nLyntex.dk tilstræber at afsende ordre indgået inden KL 10.00 sendes samme dag, ordre herefter sendes næstfølgende hverdag.\nLyntex.dk ApS vil dække returneringsomkostninger i et rimeligt omfang.\nMeddelelsen skal gives pr. mail på lyntex@lyntex.dk meddelelsen skal du gøre os tydeligt opmærksom på, at du ønsker at udnytte din fortrydelsesret. Du kan også vælge at benytte vores standard fortrydelsesformular og sende med retur. Fortrydelsesformular\nVed returnering er du ansvarlig for, at varen er pakket forsvarligt ind. forsvarligt ind og mærkes iflg. Anvisninger fra post leverandør (eks. Post Danmark eller GLS).\nUdgifterne for returnering forventes højst at beløbe sig til ca. 55 DKK\nVi forbeholder os ret til, at bede om fremvisning af gyldigt billede ID som aldersdokumentation, i tvivlstilfælde.\nFra d 17. februar 2020 skal klager indgives via Klageportalen for Nævnenes hus.\nStandardfortrydelsesformular som pdf (denne formular udfyldes og returneres kun, hvis fortrydelsesretten gøres gældende)\nRMA skema (reklamations skema) som pdf-


Vi ses i pornopolis | Information\nVi ses i pornopolis\nFor mange gode ideer og for lidt besk bidende satire i Nikolaj Frobenius nye roman\nNordmanden Nikolaj Frobenius fik noget af et internationalt gennembrud med sin forrige roman Latours katalog. Hvor denne var historisk anlagt og gennemspillede tematikken omkring smerten, da udspilles den nye roman i en ikke så nær fremtid og har lysten, den perverterede skuelyst, som sit centrale tema. Men dermed hører lighederne så næsten også op.\nDen stramhed og præcision, som prægede Latours katalog, er afløst af en vrimmel gode ideer og hensigter, men for det meste bliver det ved hensigterne. Det er lagt vældig ambitiøst an, men forbliver som roman betragtet temmelig uforløst.\nDet er en dystopisk fremstilling af humanitetens undergang i et overfladisk billeddyrkende og gennempornofiseret samfund, hvor den sociale realitet, humaniteten, kærligheden og den menneskelige følelse er blevet\nhjemløs, er tæt ved at gå til grunde.\nDen 12-årige Simon og hans veninde Sara bor i grænse- og havnebyen Oder et sted på det europæiske kontinent. En dag sniger de sig til at overvære nogle pornografiske optagelser, hvor modellen til sidst bliver grusomt lemlæstet. Børnene bliver opdaget, men flygter. Sara forsvinder tilsyneladende, mens Simon vælger at forfølge den sadistiske fotograf, politibetjenten Peter Fehm, fra landet P. Han vil straffe ham, berøve ham hans sygelige lystcenter, stikke øjene ud på ham.\nStørstedelen af romanen udspilles så i P., hvor Simon efter et større porno-resocialiseringsprogram på en slags børnehjem kommer i familiepleje hos en nøgenfotograf. Han vælger selv at uddanne sig som fotograf for på den måde at snige sig ind på Fehm.\nI Pornopolis er alt pornoficeret. Kulturkanalen på tv sender lærde foredrag om pornografiens idehistorie. Gaderne vrimler med plakater af Pamela Anderson, husgavlene er udstyret med storskærme, hvor der kører mere eller mindre pornografiske film, overalt ses der billeder af overdimensionerede løsrevne kønsorganer, kød i bevægelse, på gadehjørnerne er der opstillet bokse, hvor man udstyret med hjelme og handsker kan gå på opdagelse i en pornografisk virtual reality. Virkeligheden er gået op i billeder, det sociale rum er blevet et stort simulakrum.\nMennesket er som i Peter Weirs The Truman Show fanget i sit eget udsigtsløse mediehelvede. Hos Frobenius er humaniteten helt konkret ved at gå til grunde, når den evige lysthunger slår om i sin modsætning, når lystoplevelsen afløses af selvdestruktiv adfærd, når pornopoliserne bliver selvskadere for at opnå den sidste følelse af kropsligt nærvær. Et vrængbillede af et samfund, hvor voyeuristiske stimulanser har afløst erotisk sanselighed. Hvor borgerne er blevet pornopolisere. Et samfund, hvor seksuel kommercialisering og visuel konsumtion er blevet det kit, der holder hele konstruktionen sammen.\nDet er et ambitiøst anlagt civilisationskritisk projekt, som først og fremmest strander på sin egen vrimmel af gode ideer. Romanen savner fokus, savner satirisk bid og frem for alt humor.\nForbillederne og de klassiske litterære aner er tydelige, når man sådan lader en 12-årig dreng fra Oder med forundring og enfoldig nysgerrighed træde ind i og møde de voksnes deforme og følelsesafstumpede univers. Men den troskyldiges sammenstød med de skyldige har ikke her fundet den litterære form, hvor humor og besk bidende samfundssatire går op i en højere enhed. Romanen stritter i for mange retninger, vil for meget på en gang og er som roman ved at gå til grunde i sin egen næsten til tider docerende velmenenhed.\n*Nikolaj Frobenius: Den generte pornograf. Oversat af Claus Clausen. 292 s., 268 kr. Tiderne Skifter